«Βουβή» εκδήλωση διαμαρτυρίας για το Κέντρο Ψυχικής Υγείας Ρεθύμνου - Rethemnos Live\n«Βουβή» εκδήλωση διαμαρτυρίας για το Κέντρο Ψυχικής Υγείας Ρεθύμνου\nΤην Παρασκευή 13/7/2018, οι εργαζόμενοι και οι εξυπηρετούμενοι του Κέντρου Ψυχικής Υγείας Ρεθύμνου ήρθαν αντιμέτωποι με μια δυσάρεστη έκπληξη. Δικαστικοί επιμελητές και αστυνομία, εφαρμόζοντας μια δικαστική απόφαση έξωσης της υπηρεσίας από το κτήριο, τους ζήτησαν να εγκαταλείψουν το χώρο του Κέντρου Ψυχικής Υγείας.\nΑποτέλεσμα αυτής της απόφασης ήταν να διακοπούν βίαια οι θεραπείες ανθρώπων που είχαν άμεση ανάγκη ψυχολογικής ή φαρμακευτικής υποστήριξης και να βρεθούν σε μια συνθήκη ανασφάλειας όσον αφορά το πότε θα συνεχιστούν οι θεραπείες τους. Την ίδια στιγμή το προσωπικό του Κέντρου Ψυχικής Υγείας έπρεπε άμεσα να συγκεντρώσει και να μεταφέρει τον εξοπλισμό της υπηρεσίας σε νέο, προσωρινό κτήριο, ακατάλληλο όσον αφορά την προσβασιμότητα και τους χώρους.\nΌλοι μας βρεθήκαμε αντιμέτωποι με πολλά παράδοξα και πολλά ερωτηματικά. Οι θεραπείες των ψυχικά ευάλωτων ανθρώπων απαιτούν σταθερότητα, συνέπεια και συνέχεια, την οποία εμείς θα έπρεπε αλλά δεν μπορέσαμε να προσφέρουμε μέσα σε αυτή τη συγκυρία. Αυτό που συνέβη καθρεφτίζει τον τρόπο με τον οποίο στιγματίζεται και περιθοριοποιείται η ψυχική ασθένεια αλλά και η φροντίδα της. Θέτει όμως και ερωτήματα ως προς τον τρόπο με τον οποίο ο καθένας από εμάς επιλέγει να αναλάβει την ευθύνη του ή τη μεταθέτει στους άλλους, πως συμπαραστέκεται, πως συμπάσχει. Ας μη γίνουμε μια κοινωνία «ιδιωτών».\nΕνάντια στα κοινωνικά παράδοξα, θα συνεχίσουμε να προσπαθούμε να είμαστε «θεραπευτικοί» και να ονειρευόμαστε ακόμη περισσότερες κοινοτικές δομές ψυχικής υγείας για το Ρέθυμνο.\nΕξαιτίας των προαναφερθέντων γεγονότων καλούμε τα τοπικά μέσα ενημέρωσης σε συνέντευξη τύπου την Τρίτη 31 Ιουλίου 2018 στις 12:00, στο νέο χώρο του Κέντρου Ψυχικής Υγείας Ρεθύμνου επί της οδού Παπανικολάου 23, Καλλιθέα – Ρέθυμνο (εγκαταστάσεις ΚΕ.Φ.Ι.ΑΠ.)\nΤέλος, καλούμε όλους τους πολίτες του Ρεθύμνου να συμμετάσχουν στη «Βουβή» εκδήλωση διαμαρτυρίας την Τετάρτη 1 Αυγούστου 2018 στις 19:30 στην Πλατεία Μικρασιατών στο Ρέθυμνο.


Ο Τζολάκης και ο κοντός - Sportlive.gr\nΜπάμπης ΧριστόγλουΤελευταιες ειδησεις\nΚουντέ και Καμαρά ζητούσαν βοήθεια, η μπάλα πουλιόταν σε επικίνδυνα σημεία από τους παίκτες του Ολυμπιακού. Φυσικό και επόμενο, λοιπόν, να στερέψει επιθετικά ο Ολυμπιακός, αλλά και να αυξηθούν οι κίνδυνοι στην άμυνά του. Να ‘ναι καλά ο Τζολάκης, ο οποίος ήταν ο μόνος λόγος για τον οποίο έμεινε απαραβίαστη η εστία των γηπεδούχων στο πρώτο ημίχρονο.\nΟ Μαρτίνς προσπαθεί να διορθώσει το πρόβλημα στη μεσαία γραμμή, βάζοντας τον πιο έμπειρο Εμβιλά δίπλα στον Καμαρά, αλλά η εικόνα δεν άλλαξε μέχρι να γίνει η ζημιά. Ο Σισέ κάνει ένα ανόητο φάουλ έξω από την περιοχή, το τείχος βαριέται να πηδήξει στην εκτέλεση και οι Βούλγαροι βρίσκουν το γκολ στο 50′.\nΟ Ολυμπιακός πάλευε να βρει αντίδραση μόνο με τις προσωπικές ενέργειες του Βαλμπουενά, αλλά ουσιαστικά η εικόνα άρχισε να αλλάζει όταν ο Μαρτίνς έβαλε τον Ελ Αραμπί μπροστά μαζί με τον Χασάν. Όχι ότι έλειψαν οι κίνδυνοι. Οι χώροι άνοιξαν, ο Σεμέδο έμοιαζε και στο δεύτερο μέρος να είναι ακόμα σε διακοπές. Αλήθεια είναι ότι οι Βούλγαροι είχαν τις στιγμές τους να φτάσουν σε ένα δεύτερο γκολ. Είχε και ο Ολυμπιακός όμως την ευκαιρία να ισοφαρίσει. Χάνει ένα άχαστο ο Χασάν με το κεφάλι, κλείνει τα μάτια ο κόρακας σε μια αγκωνιά που τρώει ο Αιγύπτιος στο 77′.


Το πρόθεμα 5 είναι ο κωδικός περιοχής για το Zarqa. Για τον πλασματικό αριθμό τηλεφώνου 7772429 και τον κωδικό περιοχής 5 ο αριθμός που θα καλέσετε είναι ο 5 7772429. Και το Zarqa βρίσκεται στη Ιορδανία.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 7772429, τον κωδικό περιοχής 5 (Zarqa) και τον Κωδικός κλήσης χώρας 00962 ο αριθμός που θα καλέσετε είναι ο 00962 5 7772429. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 5- πρέπει επίσης να καλείται.\nΑν βρίσκεστε εκτός της Ιορδανία και θέλετε να καλέσετε ένα άτομο στο Zarqa, εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Ιορδανία είναι το +962 (00962), οπότε αν βρίσκεστε στην Ελλάδα και θέλετε να καλέσετε ένα άτομο στο Zarqa, θα πρέπει να προσθέσετε στον αριθμό τηλεφώνου του εν λόγω ατόμου το +962 5 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 7772429, τον κωδικό περιοχής 5 (Zarqa) και τον Κωδικός κλήσης χώρας 00962 ο αριθμός που θα καλέσετε είναι ο 00962 5 7772429.


Φεστιβάλ Κινηματογραφικές Στοές Θεσσαλονίκης | CultureNow.gr\nΑρχική Σελίδα » Σινεμά » Νέα » Φεστιβάλ Κινηματογραφικές Στοές Θεσσαλονίκης\nCULTURENOW / 29-04-2014 / 16:28\nΦεστιβάλ Κινηματογραφικές Στοές Θεσσαλονίκης\nΘα μπορούσε κανείς να πει ότι οι Θεσσαλονικείς σκηνοθέτες «βγαίνουν από τις υπόγειες στοές» και κατακτούν την πόλη που τους ενέπνευσε, τους συγκίνησε ή τους προβλημάτισε, την πόλη στην οποία επιμένουν να δημιουργούν κόντρα στους χαλεπούς καιρούς.\nΚαλούν το κοινό της Θεσσαλονίκης να γνωρίσει το έργο τους -αλλά και τους ίδιους- σε ένα κινηματογραφικό ταξίδι μέσα σε στοές που «κουβαλούν» ιστορικό και πολιτιστικό φορτίο, που έχουν μια ατμόσφαιρα μυστηρίου και δικιά τους αφήγησης.\nΤο Φεστιβάλ Κινηματογραφικές Στοές Θεσσαλονίκης διοργανώνεται από το Παράρτημα Θεσσαλονίκης της Εταιρείας Ελλήνων Σκηνοθετών σε τρεις ιστορικές στοές της πόλης: Στοά Γεωργίου Αχ. Αλλαμανή (Λεόντος Σοφού 18), Στοά Ριάδη-Διαμαντοπούλου (Βασ. Ηρακλείου 28) και Στοά Λεβή-Μενεξέ (Βενιζέλου 3). Οι σκηνοθέτες της πόλης καλούνται να παρουσιάσουν το έργο τους και να συστηθούν μέσω αυτού στο κοινό της πόλης.\nΣας προσκαλούμε στις παραπάνω στοές την Παρασκευή 2 Μαΐου, Σάββατο 3 Μαΐου και Κυριακή 4 Μαΐου 2014, από τις 18:00 μέχρι αργά το βράδυ. Στο τέλος των προβολών θα ακολουθεί συζήτηση με το κοινό.\nΤην Παρασκευή 2 Μαΐου και ώρα 18:00, την έναρξη του Φεστιβάλ θα χαιρετίσει ο Πρόεδρος της Εταιρείας Ελλήνων Σκηνοθετών, Χάρης Παπαδόπουλος.\nΠροβολή ταινιών, των σκηνοθετών κινηματογράφου της Θεσσαλονίκης, που θα γίνουν σε επιλεγμένες στοές της πόλης. Αυτό ήταν το σκεπτικό της Οργανωτικής Επιτροπής του Παραρτήματος της Εταιρείας Ελλήνων Σκηνοθετών, στη Θεσσαλονίκη, και σε λίγες μέρες θα είναι πραγματικότητα. Οι Μιχάλης Αγραφιώτης, Λυδία Κώνστα, Γρηγόρης Βαρδαρινός, Δημήτρης Καμπάς, Αντώνης Καραγιάννης και Αναστασία Χριστοφορίδου είναι τα μέλη της Οργανωτικής Επιτροπής.\nΟι στοές στη Θεσσαλονίκη, όπως και σε οποιαδήποτε άλλη πόλη του κόσμου, έχουν ιδιαίτερο χαρακτήρα: είναι κομμάτι του αστικού περιβάλλοντος και συγχρόνως περιχαρακώνουν το δικό τους μικρόκοσμο. Αυτές οι στοές που επιλέχτηκαν είναι χαρακτηρισμένες από την ιστορία της πόλης ή από κάποια ειδική χρήση. Η στοά Ριάδη-Διαμαντοπούλου ή ηλεκτρολόγων, η Λεβή-Μενεξέ και η Γεωργίου Αχ. Αλλαμανή θα φιλοξενήσουν για τρεις μέρες τις εικόνες μέσα από τις ταινίες των σκηνοθετών της Βορείου Ελλάδας, για να μας εισάγουν σε ένα φανταστικό αλλά και πραγματικό κόσμο.\nΘα μπορούσε κανείς να πει ότι οι Θεσσαλονικείς σκηνοθέτες «βγαίνουν από τις υπόγειες στοές» και κατακτούν την πόλη που τους ενέπνευσε, τους συγκίνησε ή τους προβλημάτισε, την πόλη στην οποία επιμένουν να δημιουργούν κόντρα στους χαλεπούς καιρούς. Καλούν το κοινό της Θεσσαλονίκης να γνωρίσει το έργο τους -αλλά και τους ίδιους- σε ένα κινηματογραφικό ταξίδι μέσα σε στοές που «κουβαλούν» ιστορικό και πολιτιστικό φορτίο, που έχουν μια ατμόσφαιρα μυστηρίου και δικιά τους αφήγησης.\nΤο πρόγραμμα περιλαμβάνει ντοκιμαντέρ, ταινίες μικρού αλλά και μεγάλου μήκους. Στις προβολές θα είναι παρόντες οι σκηνοθέτες των ταινιών, όλοι μέλη του Παραρτήματος Θεσσαλονίκης της Εταιρείας Ελλήνων Σκηνοθετών, για να μιλήσουν για το έργο τους και να συζητήσουν για αυτό και τους προβληματισμούς και τα ερεθίσματά τους με το κοινό. Δίνουμε ραντεβού την Παρασκευή 2 Μαΐου, Σάββατο 3 Μαΐου και Κυριακή 4 Μαΐου 2014, στο λαβύρινθο του ιστορικού κέντρου της πόλης με 16 Σκηνοθέτες – 29 ταινίες και παράλληλες εκδηλώσεις.\nΣτις προβολές θα είναι παρόντες οι σκηνοθέτες των ταινιών, όλοι μέλη του Παραρτήματος Θεσσαλονίκης της Εταιρείας Ελλήνων Σκηνοθετών, για να μιλήσουν για το έργο τους και να συζητήσουν για αυτό, τους προβληματισμούς και τα ερεθίσματά τους με το κοινό. Δίνουμε ραντεβού την Παρασκευή 2 Μαΐου, Σάββατο 3 Μαΐου και Κυριακή 4 Μαΐου 2014 στο λαβύρινθο του ιστορικού κέντρου της πόλης με 16 Σκηνοθέτες-29 ταινίες και παράλληλες εκδηλώσεις.\nΠΑΡΑΣΚΕΥΗ, 2 ΜΑΪΟΥ\nΣΤΟΑ ΓΕΩΡΓΙΟΥ ΑΧ. ΑΛΛΑΜΑΝΗ\n(Λέοντος Σοφού 18)\n18.00 «Θεσσαλονίκη μου» (13΄), 2000, Νίκος Μπιλιλής\n«Η Θεσσαλονίκη μέσα από την ποίηση» (80΄), 2013, Γιώργος Κεραμιδιώτης\n20.00 Έναρξη του Φεστιβάλ\nΧαιρετισμός από τον Πρόεδρο της Ε.Ε.Σ., Χάρη Παπαδόπουλο\n20.30 «Τζαφάρ» (3΄), 2011, Νάνσυ Σπετσιώτη\n«Εις Γαύδον κοινωνία» (28΄), 2010, Δημήτρης Καμπάς\n«Ο γύρος του θανάτου» (30΄), 2005, Θεόδωρος Καλέσης\n22.00 «Κινητά στοιχεία» (17΄), 2011, Ανδρέας Σιαδήμας\n«Πορεία» (14΄), 2004, Σταύρος Παρχαρίδης\n«Τιμές κόστους γιατί κλείνουμε» (17΄), 2011, Μιχάλης Αγραφιώτης\n23.15 «Η λίστα της σιωπής» (80΄), 2010, Νίκος Βεζυργιάννης\n(Βασιλέως Ηρακλείου 28)\n18.00 «Κερκίνη» (29΄), 1996, Στέργιος Μήτας\n«Μαθήτριες Λυκείου» (60΄), 2005, Γιώργος Κεραμιδιώτης\n20.00 «Τόσο κοντά μακριά μου», (15΄), 2004, Λυδία Κώνστα\n«Rosmarinus Officinalis» (21΄), 2008, Ανδρέας Σιαδήμας\n«Η φαντασμαγορία της ήττας» (30΄), 2013, Αναστασία Χριστοφορίδου\n21.30 «Spacefish» (11΄), 2006, Αλέξανδρος Κωνσταντάρας\n«Και τα σκυλιά μου γλείφουν την καρδιά»(6΄), 1997, Αναστασία Χριστοφορίδου\n«Talking piranhas» (17΄), 2009, Γρηγόρης Βαρδαρινός\n«Το τραπέζι που σέρνουμε» (13΄), 2003, Λυδία Κώνστα\n«Το τάγμα» (8΄), 2009, Αντώνης Καραγιάννης\n23.00 «Η επιστροφή του Λάζαρου» (88΄), 2012, Αλέξανδρος Κωνσταντάρας\nΣΤΟΑ ΛΕΒΗ MENEΞΕ\n17.00 Συζήτηση με κριτικούς κινηματογράφου με θέμα: «Ο κινηματογράφος στη Θεσσαλονίκη»\n18.00 «Επιτέλους ξυπνήστε λαοί» (17΄), 2007, Νίκος Μπιλιλής\n«Πρέσπες» (29΄), 1997, Στέργιος Μήτας\n«Πλατεία ηρώων» (30΄), 2004, Θεόδωρος Καλέσης\n20.00 «Γιατί δακρύζει το λιβάδι κύριε Αγγελόπουλε;» (54΄), 2004, Αναστασία Χριστοφορίδου\n21.00 «Freddy» (30΄), 2004, Θεόδωρος Καλέσης\n«Κοινή συναινέσει» (13΄), 2006, Λυδία Κώνστα\n«Κρίτων ο ακροβάτης» (28΄), 2013, Γρηγόρης Βαρδαρινός\n«Απ’τες εννιά» (15΄), 1997, Θεόδωρος Γκλαβέρης\n22.15 «Το κυνήγι του λαγού» (88΄), 1999, Νίκος Βεζυργιάννης.\nΟργανωτική επιτροπή: Μιχάλης Αγραφιώτης, Λυδία Κώνστα, Γρηγόρης Βαρδαρινός, Δημήτρης Καμπάς, Αντώνης Καραγιάννης και Αναστασία Χριστοφορίδου\nΤοποθεσία: Στοά Γεωργίου Αχ. Αλλαμανή, Λεόντος Σοφού 18Στοά Ριάδη-Διαμαντοπούλου, Βασ. Ηρακλείου 28Στοά Λεβή-Μενεξέ, Βενιζέλου 3, ΘεσσαλονίκηΗμερομηνία: 2 – 4 Μαΐου 2014Είσοδος ελεύθερη\nΟι ταινίες της εβδομάδας: «Ταξίδι στην Ελλάδα» και «Ένας Υπέροχος Γείτονας»\nCity Drive-in στον Λυκαβηττό: Το πρόγραμμα του Ιουλίου


The Final Four: Δεν φαντάζεστε πώς αποκάλεσε τη Ζέτα ο Μιχάλης » AerasNews.gr Next Image\nΑρχική » The Final Four: Δεν φαντάζεστε πώς αποκάλεσε τη Ζέτα ο Μιχάλης\n7 Οκτωβρίου 2019 , 09:34\nΤο The Final Four ξεκίνησε και οι εκπλήξεις στο νέο μουσικό talent show του ANT1 δεν σταματούν.\nΑφού οι τέσσερις διαγωνιζόμενοι, οι οποίοι παλεύουν για την παραμονή τους στο παιχνίδι, καθώς άλλοι υποψήφιοι μάχονται για να τους εκτοπίσουν από τις θέσεις τους, ολοκλήρωσαν τις εμφανίσεις. Τότε, η Ζέτα Μακρυπούλια θέλησε να πάρει τη γνώμη του Μιχάλη Χατζηγιάννη για όσα είδε και άκουσε, οπότε τον προσφώνησε.\nΚάπου εκεί τα πράγματα μπερδεύτηκαν κι έτσι διαδραματίστηκε ένα αστείο περιστατικό.\nΗ ατάκα που ακούστηκε έκανε το κοινό να ξεσπάσει σε χειροκροτήματα.


Ο ΑΦΥΠΝΙΣΤΗΣ: ΠΛΗΣΙΑΖΕΙ Η ΩΡΑ;\nΟδεύουμε ολοταχώς προς ΜΙΑ ΠΑΓΚΟΣΜΙΑ ΚΥΒΕΡΝΗΣΗ - αφού όλες οι κυβερνήσεις ετοιμάζονται (όλως τυχαίως) ΝΑ ΑΠΟΤΥΧΟΥΝ όλες μαζί... Το βλέπουμε πλέον με τα μάτια μας καθημερινά! Αμερική και Ευρώπη οδηγούνται με μαθηματική ακρίβεια σε οικονομική καταστροφή ή κάτι παρόμοιο...\nΤα σχέδια ΤΟΥΣ όμως θα ναυαγήσουν! Δεν θα υπάρξει ποτέ "Παγκόσμια Κυβέρνηση", ούτε παγκόσμιο νόμισμα, γιατί πολύ απλά, ΔΕΝ ΘΑ ΠΡΟΛΑΒΟΥΝ....\nΗ μόνη παγκόσμια κυβέρνηση που θα επικρατήσει θα είναι το ΝΕΟ ΒΥΖΑΝΤΙΟ, το οποίο θα εμφανιστεί αμέσως μετά τον πόλεμο (;)\nΟ 3ος Παγκόσμιος Πόλεμος είναι πιο κοντά από όσο φαίνεται ή υπολογίζεται...\nΠαρά το γεγονός ότι αυτός ο πόλεμος αποτελεί προσπάθεια εγκαθίδρυσης της βασιλείας του Αντίχριστου και υποδούλωσης (ξανά) του ανθρωπίνου γένους ΔΕΝ ΕΙΝΑΙ στα σχέδια του Θεού να κυβερνήσει τώρα ο Αντίχριστος.\nΘα έρθει όμως κάποιος αντίχριστος, αλλά δεν θα είναι ΑΥΤΟΣ για τον οποίον γράφτηκαν τα βιβλία..! Μέχρι σήμερα έχουν έρθει πολλοί. Αυτός που θα έρθει τώρα όμως θα είναι ο προτελευταίος!\nΜόνο ο τελευταίος όμως θα έχει την εντολή του θεού να κυβερνήσει και να υποδουλώσει την ανθρωπότητα.\nΜε τον ερχομό λοιπόν του προτελευταίου, θα ξεκινήσει και ο 3ος Παγκόσμιος Πόλεμος και σε 2 χρόνια από τώρα, θα λήξει με παρέμβαση Αγγέλου εξ ουρανού!\nΛίγα δευτερόλεπτα πριν την εμφάνιση του Αγγέλου θα προηγηθεί "ΣΗΜΕΙΟ" και η ανθρωπότητα θα "επιστρέψει" στην ΛΙΘΙΝΗ ΕΠΟΧΗ. Η "τεχνολογία του κακού" θα σταματήσει να υπάρχει γιατί αυτό που της επιτρέπει να υπάρχει και μαζί μ' αυτή ο πολιτισμός μας, θα εξαφανιστεί. Τι είναι αυτό..; Ίσως το μαντέψατε ήδη. Το Ηλεκτρικό Ρεύμα!\nΗ γη θα ζήσει στη λίθινη εποχή μιας και κάθε μηχανή θα αχρηστευθεί αφού όλες χρειάζονται ρεύμα για να λειτουργήσουν. Στο εν τω μεταξύ, πολλά θαυμαστά γεγονότα που δεν χωρά εύκολα ανθρώπου νους θα λάβουν χώρα και τα αρχαία "λαμόγια", θα λάβουν αυτό που τους αξίζει καθώς και πάρα πολύ ...χαλκό που θα τα εξαφανίσει μια για πάντα!\nΜετά ξαφνικά θα επιστρέψουμε σιγά-σιγά και πάλι στον "πολιτισμό" και την ΠΡΑΓΜΑΤΙΚΗ ΕΥΜΑΡΕΙΑ. Αφού όλα τα δεινά που μας έφεραν εδώ που είμαστε σήμερα θα έχουν χαθεί ...τουλάχιστον για λίγο.\nΚαι αφού όσοι απομείνουν ζωντανοί από τον πόλεμο θα ζουν μετά με όλες της χαρές της ζωής και του Θεού, (οι φτωχοί θα έχουν γίνει πλούσιοι και οι πλούσιοι "βασιλιάδες"), θα έρθει και ο τελευταίος Αντίχριστος και το ΧΑΡΑΓΜΑ!\nΓρήγορα οι άνθρωποι θα ξεχάσουν και πάλι τον ΜΕΓΑΛΟ ΕΥΕΡΓΕΤΗ τους και θα επιτρέψουν ξανά στα πάθη να κυριαρχήσουν στην ζωή τους και μαζί μ' αυτά και το ίδιο το κακό.\nΤότε θα έρθει ο ΑΝΤΙΧΡΙΣΤΟΣ των γραφών και των προφητειών!\nΠόσοι άραγε θα καταφέρουν να αρνηθούν το Σφράγισμα, την καλή ζωή και τον πλούτο που θα τους περιβάλλει;\nΑυτό θα είναι και η τελευταία δοκιμασία μας.\nΟ Θεός θα προστατέψει τους Έλληνες και τους Ορθόδοξους για να μας δοκιμάσει στο τέλος πιο σκληρά από όλους, δείχνοντας στον Διάβολο ότι τελικά δεν κατάφερε να γίνει ο εξουσιαστής της ζωής και των ανθρώπων. Με ένα σταυρό στο χέρι μπορούν οι πιστοί να κατατροπώσουν και να συντρίψουν "πάσα δύναμη πονηρή και ενάντια".\nΠηγή: έγινε χρήση κειμένου του ιστολογίου http://mystery-dp.blogspot.com\nΤΑ ΖΟΥΜΕ ΗΔΗ!!!ΤΙ ΔΕΝ ΘΕΛΕΤΕ ΝΑ ΚΑΤΑΛΑΒΕΤΕ;;;Η ΩΡΑ ΕΦΤΑΣΕ!!!ΨΑΞΤΕ ΤΡΟΠΟΥΣ ΔΙΑΦΥΓΗΣ!!!ΔΕΙΤΕ ΤΟ ΒΙΝΤΕΟ!!!ΒΡΕΙΤΕ ΚΑΤΑΦΥΓΙΑ!!!ΜΗΝ ΕΘΕΛΟΤΥΦΛ...


Ο συγγραφέας Βασίλης Αλεξάκης στο Μονόγραμμα | kontranews.gr\nΠέμπτη 12/10/2017 - 17:52\nΟ πολυσύνθετος συγγραφέας, που καταθέτει έργο, τόσο στα Ελληνικά όσο και στα Γαλλικά γράμματα, Βασίλης Αλεξάκης, παρουσιάζεται στο Μονόγραμμα.\nΤελειώνοντας τη Σχολή πηγαίνει στο στρατό, στη μόλις τότε δημιουργηθείσα, πριν τη χούντα, Τηλεόραση Ενόπλων Δυνάμεων. Και επειδή την είχε ο στρατός, όσοι στρατιώτες είχαν σχέση με το σινεμά ή με τη δημοσιογραφία, ή γνώριζαν μια ξένη γλώσσα, υπηρετούσαν εκεί. Εκεί ο Βασίλης Αλεξάκης γνώρισε φίλους ζωής. Τον Πανουσόπουλο, τον Περάκη που έκανε και την σχετική ταινία “Λούφα και Παραλλαγή”, τον Θανάση Αρβανίτη, τον Τάκη Γιαννόπουλο. Εκεί άρχισε να τον ενδιαφέρει το σινεμά. Μετέφραζε ντοκιμαντέρ από τα γαλλικά, και έγραφε τα κείμενα για τις εκφωνήτριες. Όλα αυτά για κάποιους μήνες μέχρι που έγινε η χούντα που τους σταμάτησε, αφού έφερε δικούς της.\nΤαυτόχρονα δούλευε για εφημερίδες Ελληνικές. Τα πρώτα κείμενα τα έδωσε τότε σε ένα περιοδικό που έβγαζε ο Κωστής Μπαστιάς.\nΤο 1968 έφυγε και εγκαταστάθηκε στο Παρίσι. Παντρεύτηκε με Γαλλίδα το '69, και μπόρεσε σχετικά εύκολα να βρει δουλειά. Ο ίδιος πιστεύει ότι βοήθησε κι ο Μάης του ΄68, υπήρχε τότε ένα κλίμα πολύ φιλόξενο για τους ξένους.\nΣτο Παρίσι δούλεψε ως δημοσιογράφος στη "Le Monde" και κριτικός βιβλίου στο ειδικό ένθετο της ίδιας εφημερίδας. Άρχισε να εξοικειώνεται αρκούντως με τη γαλλική γλώσσα στην οποία τελικά έγραψε τα πρώτα του μυθιστορήματα.\nΜετά από μια δεκαετία στη Γαλλία, ζώντας με γαλλική οικογένεια, και γράφοντας κάθε μέρα γαλλικά ως δημοσιογράφος, περιγράφει πώς «άρχισαν να υποχωρούν τα ελληνικά» . Όμως αφού έγραψε τα πρώτα του βιβλία στα γαλλικά, αισθάνθηκε την ανάγκη να «ξαναμάθει ελληνικά» όπως λέει ο ίδιος. Να ξαναγράψει ελληνικά. Έτσι έγραψε το «Τάλγκο», το πρώτο βιβλίο στα ελληνικά και το οποίο αργότερα μετέφρασε στα γαλλικά. Το «Τάλγκο» κυκλοφόρησε στην Ελλάδα γύρω στο 1981, από τον Εξάντα, και έκτοτε πια χρησιμοποιεί και τις δύο γλώσσες. Γράφει πότε στη μία, πότε στην άλλη.\nΕκτός από τα βιβλία του, έχει σκηνοθετήσει και μια ταινία μικρού μήκους "Είμαι κουρασμένος", που απέσπασε το βραβείο του Γαλλικού Κέντρου Κινηματογράφου το 1982, τηλεταινίες και θεατρικά έργα.\nΠαραγωγός Γιώργος Σγουράκης, σκηνοθεσία Βασίλης Κεσίσογλου, φωτογραφία Στάθης Γκόβας, ηχοληψία Νίκος Παναγοηλιόπουλος, μοντάζ Σταμάτης Μαργέτης, διεύθυνση παραγωγής Στέλιος Σγουράκης.


FDL Group: Ισχυρή ανάπτυξη και βελτιωμένα αποτελέσματα για το 2018 | Business News\nΣημαντικά βελτιωμένα παρουσιάζονται τα οικονομικά αποτελέσματα τόσο του ομίλου FDL όσο και της εταιρείας Foodlink για τη χρήση του 2018, χάρη στις νέες συνεργασίες και την την εξαγορά της κυπριακής DIAPO.\nO όμιλος παρουσιάζει ανάπτυξη 10,63% και η εταιρεία 8,6%, δείχνοντας ότι ξεπεράστηκαν τα πρόβλημα της προηγούμενης διετίας από την διακοπή της συνεργασίας με την Μαρινόπουλος Α.Ε. λόγω της πτώχευσής της.\nΣτα θετικά αυτά αποτελέσματα συνέβαλλαν, τόσο η εξαγορά της κυπριακής εταιρείας DIAPO LTD, όσο και οι νέες συνεργασίες, που ανέπτυξε ο Όμιλος.\n• Σε επίπεδο EBITDA τα αποτελέσματα αποτυπώνονται ως εξής: 1,77 εκ. ευρώ για τον Όμιλο & 1,80 εκ. ευρώ για την Εταιρεία\n• Η εταιρεία Foodlink παρουσιάζει Κέρδη προ Φόρων ύψους 445 χιλ. ευρώ έναντι ζημιών 1,56 εκ. ευρώ της προηγούμενης χρήσης, ενώ ο Όμιλος περιόρισε τις ζημιές του στα 360 χιλ. ευρώ, έναντι ζημιών 2,34 εκ. ευρώ την προηγούμενη χρήση.\n• Ο καθαρός δανεισμός του Ομίλου το 2018, από 7,83 εκ. ευρώ (2017), μειώθηκε στα 5,12 εκ. ευρώ, ενώ για τη Foodlink μειώθηκε στα 5,51 εκ. ευρώ από 8,81 εκ. ευρώ (2017).


Στον εισαγγελέα η ΠΟΕΔΗΝ για τους θανάτους ασθενών στο Δρομοκαΐτειο – News.gr\nΣτον εισαγγελέα η ΠΟΕΔΗΝ για τους θανάτους ασθενών στο Δρομοκαΐτειο\n«Να σταματήσουν τα ψυχιατρικά νοσοκομεία να νοσηλεύουν περιστατικά κορονοϊού»\nΣτον εισαγγελέα προσέφυγε ο πρόεδρος της ΠΟΕΔΗΝ, Μιχάλης Γιαννακός, μετά τα τα πολλαπλά κρούσματα κορονοϊού και τους θανάτους τροφίμων στο Δρομοκαΐτειο, όπως αποκάλυψε ο ίδιος.\nΌπως αναφέρει ο κ. Γιαννακός σε δήλωσή του, στο Δρομοκαΐτειο την Κυριακή (18/4) κατέληξε και έκτη ασθενής η οποία είχε εμβολιαστεί με τη δεύτερη δόση πριν από τρεις εβδομάδες.\n«Ο απολογισμός της διασποράς του κορονοϊού στο Δρομοκαΐτειο που μας ανάγκασε να προσφύγουμε στον Εισαγγελέα είναι μέχρι τώρα έξι νεκροί και πέντε ακόμη νοσηλεύονται με σοβαρά συμπτώματα σε νοσοκομεία αναφοράς. Ακόμη τρεις από τους νεκρούς ασθενείς από κορονοϊό είχαν εμβολιασθεί. Τη δεύτερη δόση την έκαναν τρεις ημέρες πριν εμφανίσουν συμπτώματα. Ανήκουν σε ευπαθείς ομάδες», επισημαίνει ο πρόεδρος της ΠΟΕΔΗΝ.\n«Ήδη ο Εισαγγελέας διέταξε και διενεργείται προκαταρκτική εξέταση αξιολογώντας ως πολύ σοβαρή την υπόθεση. Κλήθηκα ήδη και κατέθεσα στον ανακριτή ως πρόεδρος του Σωματείου. Ζήτησα την άμεση μεταφορά των ασθενών με κορονοϊό από το Δρομοκαΐτειο που δεν πληροί τις προϋποθέσεις για ασφαλή νοσηλεία», εξήγησε και πρόσθεσε:\n«Ταυτόχρονα κατέθεσα στον ανακριτή ότι δεν επιθυμώ τη ποινική δίωξη κανενός. Στόχος της προσφυγής μας στη δικαιοσύνη είναι να προστατεύσουμε τους ασθενείς. Να σταματήσουν τα ψυχιατρικά νοσοκομεία να νοσηλεύουν περιστατικά κορονοϊού».\nΟ ίδιος, τέλος, συνέστησε προσοχή και υπογράμμισε: «Ακόμη και οι εμβολιασμένοι, να τηρούμε τα μέτρα προστασίας. Διπλή μάσκα. Προστατεύουμε τον εαυτό μας και τους γύρω».\nκορονοϊός Δρομοκαΐτειο εισαγγελέας ΠΟΕΔΗΝ


Οι περιστρεφόμενες μαύρες τρύπες «ερωτεύονται» – physicsgg\nΑρχική › ΜΑΥΡΕΣ ΤΡΥΠΕΣ › Οι περιστρεφόμενες μαύρες τρύπες «ερωτεύονται»\nΝέοι υπολογισμοί που περιέχονται στην δημοσίευση με τίτλο «Spinning Black Holes Fall in Love » δείχνουν ότι οι περιστρεφόμενες μαύρες τρύπες – σε αντίθεση με τις μη περιστρεφόμενες – μπορούν να παραμορφωθούν παλιρροιακά από ένα μη συμμετρικό βαρυτικό πεδίο.\nΘα μπορούσε μια μαύρη τρύπα να έχει παλίρροιες; Η κοινή λογική έλεγε όχι. Αυτά τα πυκνά αντικείμενα είναι πολύ άκαμπτα για να σχηματίσουν τέτοιες επιφανειακές παραμορφώσεις. Όμως, ένας νέος θεωρητικός υπολογισμός διαπιστώνει ότι μια περιστρεφόμενη μαύρη τρύπα μπορεί να αναπτύξει μια παλιρροιακή διόγκωση σε ένα μη αξονο-συμμετρικό βαρυτικό πεδίο.\nΟι Alexandre Le Tiec και Marc Casals στην εργασία τους (arxiv.org/abs/2007.00214) δείχνουν ότι αυτές οι συνθήκες θα μπορούσαν να προκύψουν κατά τη συγχώνευση μιας μαύρης τρύπας και ότι η διόγκωση επηρεάζει την περιστροφή της μαύρης τρύπας.\nΗ Γη αλλάζει το σχήμα της εξαιτίας των βαρυτικών δυνάμεων της Σελήνης και του Ήλιου. Μια τέτοια παλιρροιακή παραμόρφωση μπορεί να χαρακτηριστεί από τους «παλιρροιακoύς αριθμούς Love» (Τidal Love Νumbers – συντομογραφικά TLNs, από το όνομά του μαθηματικού Augustus Love). Πρόκειται για το βαρυτικό ανάλογο της ηλεκτρικής επιδεκτικότητας στην ηλεκτροδυναμική\nΟι TLNs περιγράφουν διαφορετικούς τρόπους παλιρροιακής απόκρισης. Ο τετραπολικός αριθμός Love της Γης, για παράδειγμα, έχει τιμή 0,3, ενώ η ίδια παράμετρος για ένα (λιγότερο παραμορφώσιμο) άστρο νετρονίων εκτιμάται ότι είναι περίπου 0,1.\nΠαλαιότερη εργασία έδειξε ότι οι TLNs είναι μηδενικοί για μια μη περιστρεφόμενη μαύρη τρύπα σε ένα στατικό παλιρροιακό πεδίο. Αλλά η κατάσταση είναι διαφορετική όταν το πεδίο αλλάζει με το χρόνο ή όταν η μαύρη τρύπα περιστρέφεται σε ασυμμετρικό πεδίο. Οι Le Tiec και Casals διαπίστωσαν ότι μια μαύρη τρύπα που περιστρέφεται στο 10% της μέγιστης ταχύτητας σε ένα μη συμμετρικό πεδίο θα πρέπει να έχει ένα τετραπολικό αριθμό Love 0,002. Παρά το γεγονός ότι είναι σχετικά μικρές, τέτοιες παλιρροιακές παραμορφώσεις θα μπορούσαν να επηρεάσουν τη δυναμική των συγχωνεύσεων των μαύρων οπών. Για την περίπτωση μιας μαύρης τρύπας με αστρική μάζα που κινείται σπειροειδώς γύρω από μια περιστρεφόμενη τερατώδους μάζας μαύρη τρύπα, διαπίστωσαν ότι οι παλιρροιακές παραμορφώσεις στο μεγαλύτερο αντικείμενο δημιουργούν μια ροπή που επιβραδύνει την περιστροφή της.\nδιαβάστε περισσότερα ΕΔΩ: https://physics.aps.org/articles/v14/s38\nμουσική επένδυση: Elvis Presley – Can’t Help Falling In Love\n‹ Το πείραμα ATLAS ψάχνει για ζεύγη σωματιδίων Higgs\nΨύξη αντιύλης με λέιζερ ›


ΒΙΒΛΙΑ ΓΙΑ ΠΑΙΔΙΑ Α’ ΚΑΙ Β’ ΤΑΞΕΩΝ ΔΗΜΟΤΙΚΟΥ\nΓια τα παιδιά που δεν έχουν μεγάλη εξοικείωση με το διάβασμα, όπως είναι οι μαθητές της Α’ δημοτικού και μερικώς οι μαθητές της Β’, αλλά όμως έχουν σχεδόν κατακτήσει τους μηχανισμούς της ανάγνωσης, κατάρτισα μια λίστα με βιβλία κατάλληλα και προσιτά σ’ αυτά και λόγω σύντομων και κατανοητών κειμένων, αλλά και λόγω θεμάτων συγγενικών και κοντινών στον μικρό τους κόσμο. Καλό είναι, τα παιδιά στην ηλικία των έξι-επτά ετών να συναντούν στις ιστορίες γνωστά και αγαπημένα πρόσωπα και πράγματα ή, ακόμη, και την αντανάκλαση του εαυτού τους.\nΗ επιλογή έγινε μεταξύ των βιβλίων που μου έχουν σταλεί μέχρι σήμερα. Οπωσδήποτε θα υπάρχουν και άλλοι τίτλοι αξιόλογοι, αλλά δεν τους έλαβα. Πάντως κι αυτός ο κατάλογος περιέχει αρκετά βιβλία για τη χαρά και τη γνώση τους, για τα ταξίδια με το πιο αξεπέραστο μεταφορικό μέσο του κόσμου, τη φαντασία.\nΒιβλίο εξαιρετικό! Γραμμένο από τη γνωστή και πολύ δημοφιλή στα παιδιά και στους εφήβους συγγραφέα Rachel Elliot, γεννημένη στην Κορνουάλη της ΝΔ Αγγλίας, και εικονογραφημένο από τη σπουδαία καλλιτέχνιδα Valeria Docampo από το Μπουένος Άιρες της Αργεντινής. Και αν προηγουμένως μιλήσαμε για φαντασία, αυτό το βιβλίο τη δοξάζει: «Κατεβαίνω με πιρόγα τα αφρισμένα ποτάμια», λέει ο Ελέφαντας. «Διαβάζω το χάρτη των λαμπερών αστεριών», μιλά το Αλογάκι. «Κολυμπάω παρέα με τις γοργόνες και βουτάω για μαργαριτάρια», λέει το κορίτσι. «Και να που αρμενίζουμε τα πέλαγα», ο Πειρατής.\nΈξω το χιόνι απλωνόταν παντού. Παγωνιά. Μέσα το τζάκι έθαλπε. Γύρω του η Πάνινη Γάτα, ο Μπλε Ελέφαντας, η Μπάμπουσκα, ο Πειρατής. Ανάμεσά τους ήταν το Κορίτσι. Αυτό βολεύτηκε στο Ξύλινο Αλογάκι. Και «Φύγαμε για περιπέτεια!» είπε. Ταξίδια του νου. Ασύλληπτα. Με οδηγό και σύντροφο τη φαντασία. «Τέλος για σήμερα η περιπέτεια. Αύριο πάλι», είπε το Κορίτσι. Και αγκάλιασε το Ξύλινο Αλογάκι για να παραδοθεί γλυκά στον ύπνο…\nΗ ομορφιά γνωρίζει πώς να επιβάλλεται και να ευεργετεί δίχως πολλά λόγια.\nΟ Σίμπα, ο γάτος της Λενιώς, αυτοβιογραφείται με στιχάκια ευχάριστα, ναζιάρικα, παιδιάστικα: «Είμαι ένας γάτος μαύρος, στρουμπουλός, δεν είμαι πολύ έξυπνος, μα ούτε και χαζός. Η καταγωγή μου είναι πολύ πολύ παλιά, όλοι οι πρόγονοί μου μεγαλώσαν σε χαλιά».\nΟ Σίμπα είναι ο βασιλιάς της καρδιάς της Λενιώς – δεν χωράει άλλος κανείς μέσα της. Η Λενιώ νομίζει ότι ο Σίμπα είναι ολόκληρο το… Σύμπαν. Να, όμως, που μια μέρα, μέρα κακότυχη για τον γάτο, έφεραν στο σπίτι κι άλλη γάτα, μια ταλαιπωρημένη γατούλα με μαδημένο τρίχωμα:\n«Της είπα πως με λέγανε Σίμπα ο μεγαλοπρεπής και μου ’πε τ’ όνομά της, Τιτίκα η αναιδής».\nΠεριπέτειες. Με ευτυχισμένο τέλος, βεβαίως.\nΗ Αργυρώ Πιπίνη γνωρίζει κι αγαπά πολύ τις γάτες κι έχει γράψει κι άλλα χαριτωμένα βιβλία γι’ αυτές. Και για άλλα πολύ ωραία πράγματα.\nΌμορφες και οι εικόνες της Ελίζας Βαβούρη.\nΣκέψεις των παιδιών σαν απάντηση στις παρατηρήσεις, στις φοβέρες, στις αθέλητες, έστω, απειλές των μεγάλων. Βιβλίο μικρό το δέμας αλλά ασυνήθιστο σε σύλληψη και προϊόν αληθινής αγάπης προς το παιδί – και γνώσης του ψυχικού του κόσμου. Γι’ αυτό, καλό είναι να το ξεφυλλίσουν και οι μεγάλοι. Σίγουρα θα σκεφθούν πολύ κι ίσως να μην προφέρουν ξανά λέξεις όπως, π.χ., «Άχρηστε! Άχρηστη!» Λέξη σκληρή που θα κάνει το παιδί να αναρωτηθεί μελαγχολικά: «Άχρηστη είμαι; Άχρηστος; Γιατί;» Ή, στην προσταγή «Μην κινείσαι!» το παιδί ασφαλώς και θα μπορούσε να αναρωτηθεί: «Άγαλμα είμαι;» «Σκάσε!» ακούς καμιά φορά, μα δεν ακούγεται και o συλλογισμός του παιδιού: «Μπαλόνι είμαι;» Καμιά φορά βλέπουμε τους μεγάλους να φοβερίζουν: «Δεν είσαι καλό παιδί, δεν σ’ αγαπάω!» Γνωρίζουν πόσο θα λυπηθεί στο βάθος το παιδί;\nΕάν, αντιθέτως, το κοιτάμε τρυφερά και του χαϊδεύουμε την καρδούλα με λόγια αγάπης και παραδοχής, όπως: «Είσαι έξυπνη», «Όλα τα μπορείς», «Σ’ αγαπώ πολύ», τα ενθαρρύνουμε για τα καλύτερα, για τα υψηλότερα.\nΣκίτσα απλά, αφαιρετικά, ένα βιβλιαράκι-έκπληξη.\nΟι πρώτοι αριθμοί εδώ (που τους μαθαίνουν ενωρίτερα, βέβαια). Αλλά, κυρίως, και το ωραιότερο, είναι οι στίχοι και οι εικόνες που τους συνοδεύουν. Διαβάστε:\n«Ένα περήφανο και όμορφο λιοντάρι/ Μία τυρόπιτα απ’ το φούρνο πάει να πάρει…»\nΚαι μερικοί άλλοι:\n«Πέντε σκίουροι μικροί/ Ξύπνησαν πρωί πρωί/ Το ρολόι τους κοιτάνε,/ Στρώνουν στο κλαδί να φάνε…»\nΉ οι παρακάτω:\n«Εννιά σκύλοι ζουν μαζί/ Στης γιαγιάς μου την αυλή./ Τρώνε ρύζι, πίνουν γάλα,/ Τρώνε λάχανα μεγάλα…»\nΑπλά και γνώριμα πράγματα.\nΝα επαινέσω ακόμη μια φορά τις εικόνες του Mark Weinstein. Τα παιδιά τις αγαπούν πολύ. Και οι μεγάλοι.\nεικονογράφηση: Σερζ Μπλοκ\nΣτην έρημο, σε καιρό πολέμου. Μια σιωπή απόλυτη και δυο μεγάλες τρύπες. Μέσα σ’ αυτές δυο στρατιώτες. Δυο εχθροί. Δεν συναντήθηκαν ως τώρα, γνωρίζει όμως ο ένας για τον άλλον. Κάθε πρωί πυροβολούν ο ένας τον άλλον, όχι για να τον σκοτώσει αλλά για να δηλώσει την παρουσία του. Πεινούν, διψούν, κρυώνουν. Ίδιες κινήσεις, ίδιοι άνθρωποι. Αγναντεύουν τα άστρα. Σκέπτονται. Δεν τον θέλουν τον πόλεμο. Και το αποδεικνύουν.\nΜοντέρνο βιβλίο, απλό, σοφό, καταγγέλλει τον πόλεμο, υμνεί την ειρήνη με ελάχιστα λόγια, λόγια ουσίας.\nΠροηγήθηκαν Οι καλοί και οι κακοί πειρατές, που τιμήθηκαν με το Κρατικό Βραβείο Εικονογραφημένου Παιδικού Βιβλίου (εξ ημισείας με τον Ιπτάμενο δίσκο του Τριβιζά) και με το Βραβείο Εικονογραφημένου Βιβλίου του Κύκλου του Ελληνικού Παιδικού Βιβλίου. Πράγματι χαριτωμένος ο λόγος αλλά και η εικόνα. Βιβλίο προσιτό και διασκεδαστικό. Τώρα με τους Ιππότες έχουμε ένα εξίσου καλό βιβλίο: τα στιγμιότυπα με τους αντικριστούς «καλούς και κακούς ιππότες» είναι ενδιαφέροντα, μάλιστα, καθεμιά από τις σελίδες είναι σαν μικρό αυτοτελές σκετσάκι. Επιπλέον οι εικόνες της Ίριδος Σαμαρτζή, με τις άπειρες λεπτομέρειες και την ιδιαίτερη έκφραση, τροφοδοτούν την –ήδη έτοιμη για πετάγματα– παιδική φαντασία.\nΣτην ιστοριούλα οι ιππότες της μιας όχθης, οι κακοί, φοβερίζουν, κάνουν επίδειξη δυνάμεων, πολεμικών μέσων, αγριάδας, ενώ οι καλοί απαντούν στις προκλήσεις με χιούμορ, αγαθότητα και γενναιότητα:\n«Οι κακοί ιππότες λένε:\nΘα μπούμε στο κάστρο σας το βράδυ,\nνα σκορπίσουμε τον πανικό!»\nΚι απέναντί τους απτόητοι, έως και εύθυμοι:\n«Οι καλοί ιππότες λένε:\nαπόψε έχουμε θεατρικό».\nΑυτή η γεννημένη στην Προβηγκία (1976) συγγραφέας έχει κερδίσει τις καρδιές πολλών παιδιών, σε αρκετές χώρες. Με τις ιστορίες της και, κυρίως, με τις εικόνες της. Διατηρώ στη σκέψη μου το πανέμορφο βιβλίο της – πάνε οκτώ χρόνια κιόλας, Ένα χριστουγεννιάτικο δείπνο (Εκδ. Σοκόλη-Κουλεδάκη), όπου ένας γάτος με κόκκινο σκούφο κι ένας ποντικός ξημερώνονται στη στέγη πεινώντας και τουρτουρίζοντας, ενώ ο Άγιος Βασίλης θρηνεί για τον χαμένο του σκούφο… Στο Δώρο, με την ευφρόσυνη εικονογράφηση, η Μαρίκα η Κατσικούλα έχει τα γενέθλιά της και οι γενναιόδωροι γονείς της φεύγουν για να της αγοράσουν την πιο όμορφη και πιο μεγάλη τούρτα γενεθλίων. Πού να φαντάζονταν ότι την πόρτα τους θα χτυπούσε ο Λύκος. «Χαρούμενα γενέθλια, Μαρίκα! Σου έφερα ένα δώρο». Και η Μαρίκα, επιφυλακτική: «Πού είναι;» Για να της αποκριθεί ο Λύκος: «Μπροστά σου. Εγώ είμαι το δώρο». Εν τω μεταξύ, είχαν φθάσει στο σπίτι ο Άκης το γουρουνάκι και ο Λάκης το λαγουδάκι. Τρυφερή, χαρούμενη περιπέτεια με ωραίο τέλος και με ακόμη ωραιότερες φατσούλες.\nΗ ιστορία μπορεί να διαβαστεί και από λίγο μεγαλύτερα παιδιά. Είναι διασκεδαστική και εμπνέει αισθήματα τρυφερότητας προς τα ζώα. Πρόκειται για χαριτωμένα περιστατικά από τη ζωή ενός φιλόζωου και φιλότεχνου ζεύγους, του κυρίου Κώστα και της γυναίκας του κυρίας Λίζας, που ο άντρας της τη φωνάζει Μόνα Λίζα, καθότι ζωγράφος και καθηγητής στη Σχολή Καλών Τεχνών.\nΤο ζεύγος αποφάσισε να αφήσει την πόλη για την εξοχή, όπου ζούσε ευχαριστημένο στον ευεργετικό καθαρό αέρα, με τον σκύλο –Άρης το όνομά του– τη γατούλα τη Λούλα και το προβατάκι τον Τάκη. Μια μέρα που ξεκίνησαν για την πόλη, άφησαν μόνα τα ζωάκια στο σπίτι. Έτσι νόμιζαν, δηλαδή, διότι εκείνα κρύφτηκαν στο αυτοκίνητο. Οι εξελίξεις ήταν ευχάριστες για όλους…\nΩραίες οι εικόνες της Κατερίνας Βερούτσου, ατμόσφαιρα ήρεμη, βιβλίο γλυκύτατο.\nΤιμή € 6,69\nΉτανε μια φορά, μας λέει η γνωστή συγγραφέας, στο Μεγάλο Μαγευτικό Δάσος, ένας πίθηκος με την αγαπημένη του πεντάμορφη πιθηκίνα. Είχαν όλες τις προϋποθέσεις για μια ευτυχισμένη ζωή, πλην την ψυχή τους σκοτείνιαζε και μαύριζε η απουσία ενός παιδιού. Καημός κι αυτός! Αχ, ας είχα ένα παιδάκι –φράση που συναντούμε συχνά στα παραμύθια, κι ακόμη συχνότερα στη ζωή– κι ας ήταν και Χιλιοζωηρούλικο, παρακαλούσε καθημερινώς η πιθηκίνα. Βέβαια, το «Χιλιοζωηρούλικο» το ακούμε πρώτη φορά, φαίνεται όμως ότι εκεί, στον κόσμο των πιθήκων, έχουν γνώση διότι ο άντρας της απαντούσε πως κακούς μπελάδες θέλει να βάλει στο κεφάλι της με το Χιλιοζωηρούλικο, μια και τα πιθηκάκια αυτά είναι τα πιο άτακτα στον κόσμο. «Ναι, μπορεί, μα είναι πολύ έξυπνα και χαριτωμένα», παρατηρούσε η κυρία του. «Αχ, ας είχα ένα παιδάκι…» λαχταρούσε η γυναίκα.\nΚι ήρθε κι έπιασε η ευχή που έβγαινε από τα βάθη της ζεστής καρδιάς της. Κι έδωσε ο Θεός και ταχτάριζε σε λίγο ένα παιδάκι. Χιλιοζωηρούλικο. Αεικίνητο. Στριφογυρνούσε συνεχώς σαν σβούρα και όλο γελούσε. Κουραστικό και άτακτο, ό,τι και να πεις. «Δε σ’ τα ’λεγα εγώ, γυναίκα;» την ψευτομάλωνε ο πίθηκος, μα εκείνη τρισευτυχισμένη τον σταματούσε: «Μου τα ‘λεγες. Όμως άσε να μεγαλώσει και θα δεις». Πάντως, όσο ήταν μικρό και έπαιζε, τα σκυλάκια του έμεναν χωρίς ουρά, τα αρκούδια χωρίς αυτιά, ο ελέφαντας χωρίς προβοσκίδα, οι διαστημάνθρωποι χωρίς πόδια, οι δεινόσαυροι χωρίς ουρά, τίποτε δεν έμενε όρθιο ή αρτιμελές, ήταν μεγάλη η περιέργεια του μικρούλη να δει από τι ήταν φτιαγμένα τα καημένα τα παιχνίδια του. Αφήστε που χανόταν και κρυβόταν στα πιο απίθανα σημεία.\nΜεγαλώνοντας ο Χιλιοζωηρούλης έδωσε μεγάλες χαρές στους γονείς του με την καλοσύνη και με το πνεύμα του το ατίθασο μεν, ζωηρότατο και γεμάτο φαντασία και δημιουργικότητα δε…\nΗ Φράνση Σταθάτου έγραψε ένα πολύ όμορφο παραμύθι –για γονείς και παιδιά– για τα παιδιά με προβλήματα υπερκινητικότητας. Για τη γνώση, την κατανόηση και τη χωρίς αναστολές αγάπη.\nΑρχέγονος ο Ασιρού. Και αγγελικός. Γεννήθηκε αμέσως μετά τα όνειρα. Πρωτοείδε το φως κάτω από μιαν ελιά. Εξάλλου, από έναν καρπό της είχε βλαστήσει. Ψηλά στο λόφο κατοικούσε κι άλλος κανείς δεν υπήρχε τριγύρω. Μονάχα η ελιά του. Τις νύχτες περίμενε να ανάψουν και να λάμψουν στον ουρανό τα αστέρια. Να τα αγαπήσει, να τα απολαύσει, να τα μετρήσει, να τους μιλήσει και να ονειρευτεί μαζί τους. Τον συντρόφευαν στην απέραντη μοναξιά του που δεν τη συνειδητοποιούσε. Του έφθαναν τ’ άστρα του. Και η φλογέρα του, σκαλισμένη από ένα κλαδί ελιάς. Την έπιανε στα χέρια και τα άστρα χόρευαν κι έπειτα χαμήλωναν και του διηγούνταν ιστορίες μαγευτικές. Όμορφα ζούσε. Κι ας μην είχε απομακρυνθεί ποτέ από την ελιά.\nΏσπου, ένα βράδυ ο άνεμος αγριεμένος άρχισε να φωνάζει και να βρυχάται. Ποπό! Ο Ασιρού δεν τον είχε ξανακούσει να ουρλιάζει έτσι και ούτε είχε ξαναδεί τα σύννεφα να σκορπίζουν τρομαγμένα. Κι ο ίδιος τρόμαξε σαν είδε πέρα μακριά, κάτω από το λόφο, εκείνη τη λίμνη που στην επιφάνειά της έλαμπαν οι φίλοι και σύντροφοι στη μοναξιά του, τ’ αστέρια. Λαμποκοπούσαν πανώρια. Αν όμως πνίγονταν, αν δεν ήξεραν κολύμπι, αν το νερό έκλεβε τη λάμψη τους; Φοβήθηκε. Ω, ναι. Θα βοηθούσε κι ας μην είχε φύγει ποτέ από τον λόφο. Φόρεσε το σκουφί του, πήρε τη φλογέρα του, αγκάλιασε την ελιά και ξεκίνησε.\nΈνα οδοιπορικό στη γνώση. Ωραίο παραμύθι. Θυμίζει προφορικές, αρχαίες αφηγήσεις με τον λιτό του λόγο και τη διέξοδο στο όνειρο και την άπειρη αθωότητα και καλοσύνη.


Από Giatrope, November 28, 2006 in Γενικά περί γλυκού νερού\nΚαλησπέρα σε όλους! Θέλω να "στρώσω" ένα νέο ενυδρείο που ετοιμάζω, με την μέθοδο του "μπολιάσματος" όπως αναφέρεται σε σχετικά άρθρα.\nΗ ερώτηση είναι, μετά από πόσο καιρό αφού λειτουργήσει το νέο (μπολιασμένο) ενυδρείο μπορώ να βάλω τα δισκάκια μου μέσα? Πρέπει να κάνω τις σχετικές μετρήσεις? Αν χρησιμοποιήσω νερό από το ήδη υπάρχον ενυδρείο, υπάρχει κανένα ώφελος επιτάχυνσης της όλης διαδικασίας?\nΞέχασα να σου πω για την τελευταία ερώτηση...\nΕίμαι της άποψης ότι όταν στήνεις ενυδρείο με αυτή τη μέθοδο, καλό είναι να συνοδεύεις την μεταφερόμενη αποικία με αρκετή ποσότητα νερού από το περιβάλλον που βρισκόταν (παλιό ενυδρείο) και να συμπληρώνεις και φρέσκο σε όσο το δυνατόν ίδιες συνθήκες. Οι αποικίες βακτηριδίων είναι εξίσου ευαίσθητες με τα ψάρια στις αλλαγές - ίσως και πιο πολύ - ειδικά σε απότομες μεταβολές θερμοκρασίας.\nΈγινε επεξεργασία November 28, 2006 - filoxenos\nΕυχαριστώ για την ανταπόκριση! Θα ήθελα να ρωτήσω επίσης αν θα βοηθούσε αν "έτρεχα" ένα από τα φίλτρα (που θα μπούν στο νέο), στο παλιό ενυδρείο έτσι ώστε να εμπλουτιστούν τα υλικά με βακτήρια! Μάλλον σωστό μου ακούγεται! Κανένα σχόλιο?\n...Θα ήθελα να ρωτήσω επίσης αν θα βοηθούσε αν "έτρεχα" ένα από τα φίλτρα (που θα μπούν στο νέο), στο παλιό ενυδρείο έτσι ώστε να εμπλουτιστούν τα υλικά με βακτήρια! Μάλλον σωστό μου ακούγεται! Κανένα σχόλιο?\nΚαι έτσι μπορείς να στρώσεις ένα εσωτερικό φίλτρο, απλά κάνει περισσότερο χρόνο για να αποικηθεί ικανοποιητικά, περίπου στις 10-15 ημέρες, ανάλογα το που θα το βάλεις. Συνήθως εάν τοποθετηθεί πολύ κοντά στην έξοδο του παλιού (ώστε να πέφτει επάνω του η ροή και να τραβάει το νέο πιο άμεσα το εξερχόμενο νερό) ο χρόνος αυτός συντομεύει σε σχέση με το να το βάλεις τυχαία και μακριά.


Ο «ΠΥΡΣΟΣ» ΕΓΙΝΕ …100!! Το μαθητικό περιοδικό των Εκπαιδευτηρίων «Απόστολος Παύλος» έφτασε τα 100 τεύχη - ΦΩΝΗ ΤΗΣ ΚΟΡΙΝΘΙΑΣ\nHome / ΠΟΛΙΤΙΣΤΙΚΑ / Ο «ΠΥΡΣΟΣ» ΕΓΙΝΕ …100!! Το μαθητικό περιοδικό των Εκπαιδευτηρίων «Απόστολος Παύλος» έφτασε τα 100 τεύχη\nΟ «ΠΥΡΣΟΣ» ΕΓΙΝΕ …100!! Το μαθητικό περιοδικό των Εκπαιδευτηρίων «Απόστολος Παύλος» έφτασε τα 100 τεύχη\nΗ έκδοση ενός μαθητικού περιοδικού από μια σχολική κοινότητα είναι από μόνη της αξιοσημείωτη είδηση και αξίζει επαίνων, όμως αυτό γίνεται πολύ πιο επιτακτικό, όταν ένα μαθητικό περιοδικό κλείνει τα εκατό τεύχη!\nΤον περασμένο Νοέμβριο, λοιπόν, εκδόθηκε το 100ο τεύχος του «Πυρσού», του μαθητικού περιοδικού των Εκπαιδευτηρίων «Απόστολος Παύλος». Μια εκδοτική προσπάθεια των μαθητών και καθηγητών του σχολείου που και στον χρόνο αντέχει, αλλά και ξεχωριστό περιεχόμενο έχει. Μέσα στις σελίδες του περιοδικού προβάλλονται αξίες διαχρονικές, θίγονται θέματα επίκαιρα και μεταδίδονται ειδήσεις αξιόλογες. Αρχές, όπως η πίστη στον Θεό, η αγάπη προς τον συνάνθρωπο, η φιλοπατρία, η φιλογνωσία, το ευ αγωνίζεσθαι και πολλές άλλες ακόμη φωτίζονται μέσα από άρθρα προβληματισμού, λογοτεχνικά κείμενα, επίκαιρες ειδήσεις, μαθητικά κείμενα και νέα του σχολείου.\nΣίγουρα δεν είναι εύκολο, μέσα στις δύσκολες απαιτήσεις του καθημερινού προγράμματος, μαθητές και καθηγητές να βρίσκουν χρόνο, για να συνεργάζονται, να σχεδιάζουν και να υλοποιούν την έκδοση του κάθε τεύχους. Είναι άξιοι συγχαρητηρίων για το γεγονός ότι συνεχίζουν αυτή την όμορφη εκδοτική προσπάθεια και κατορθώνουν μέσα από αυτή να γίνονται λαμπαδηφόροι αξιών. Αξίζει να σημειωθεί δε ότι ο «Πυρσός» δεν είναι το μόνο εκδοτικό εγχείρημα του σχολείου. Οι καθηγητές και οι μαθητές επιμελούνται εδώ και πέντε έτη την έκδοση Ημερολογίου-Εορτολογίου, το οποίο είναι αφιερωμένο κάθε χρόνο σε κάποιο διαφορετικό θέμα, σχετικό με τη λειτουργία του σχολείου. Το νέο ημερολόγιο, αυτό του 2019, είναι αφιερωμένο στην ολοκλήρωση 15 χρόνων από την έναρξη λειτουργίας των Εκπαιδευτηρίων.\nΕυχόμαστε στους μαθητές των Εκπαιδευτηρίων «Απόστολος Παύλος» πάντα να μας …πυρώνουν μέσω του «Πυρσού» αλλά και των άλλων εκδόσεών τους, να μας κάνουν συνοδοιπόρους στη μαθητική πορεία τους και να μας μεταδίδουν τη φλόγα της ψυχής τους!


Αφιέρωμα των New York Times στη Ρένα Δούρου - Newpost.gr\nΑποχώρηση «βόμβα» από το επιτελείο του Ντ. Τραμπ του Newsroom Δημοσίευση 27 Σεπτεμβρίου 2014, 16:31 / Ανανεώθηκε 27 Σεπτεμβρίου 2014, 17:49 Αφιέρωμα των New York Times στη Ρένα Δούρου\nΩς την «πολιτικό που θέλει να αντικρύσει τους ανθρώπους» παρουσιάζουν οι New York Times τη Ρένα Δούρου.\nΌπως αναφέρει το αφιέρωμα της εφημερίδας στην Περιφερειάρχη Αττικής:\n«Η Ρένα Δούρου, η νέα Περιφερειάρχης της αριστερής πτέρυγας, του κόμματος του ΣΥΡΙΖΑ κάνει σχέδια για να ανακαινίσει το γραφείο που κληρονόμησε από τον προκάτοχό της επειδή είναι μεγάλο. "Κοίτα αυτό το μέρος" λέει. "Θα μου πάρει μέχρι τη Δευτέρα για να πάω από το γραφείο μου μέχρι την πόρτα, κι αν δεις που δουλεύουν οι εργαζόμενοι στον κάτω όροφο. Και δεν το λέω αυτό επειδή είμαι αριστερή. Οι άνθρωποι χρειάζονται χώρο για να μπορέσουν να δουλέψουν σωστά"».\nΣτο άρθρο, η κ. Δούρου περιγράφεται ως μικροκαμωμένη ξανθιά που έκανε μία αμερικανικού τύπου προεκλογική καμπάνια πηγαίνοντας «πόρτα-πόρτα», κάτι που οι περισσότεροι Ελληνες πολιτικοί αποφεύγουν με το φόβο ότι θα δεχθούν επίθεση από θυμωμένους πολίτες,\nΌπως αναφέρει ο συντάκτης, η εκλογή της Ρένας Δούρου στην Περιφέρεια αποτελεί για τον ΣΥΡΙΖΑ τη μέχρι στιγμής μεγαλύτερη εκλογική νίκη του κόμματος.


O επίκουρος είπε:\nΤο να μην πιστεύεις στους θεούς είναι αμαρτία,\nμεγαλύτερη όμως είναι να το κάνεις όπως το κάνουν οι περισσότεροι.\nΟι αναρτήσεις του blog μπορεί να μπερδεύουν, να προκαλούν σύγχυση ως προς την πρόθεση που έχει ο δημιουργός του ή τον σκοπό που υπηρετεί.\nΝτοκιμαντέρ ή ταινίες με θέμα την θρησκεία και όχι την πίστη θα βρείτε εδώ πολλά, κείμενα μου επίσης το ίδιο και σκοπό σίγουρα δεν έχουν να ταλαντεύσουν ή να γκρεμίσουν την πίστη σας, ούτε να ενισχύσουν την θέση του αντίπαλου δέους.\nΣτην εργασία μου έχω την Καινή Διαθήκη, σε pocket size, και αν έβρισκα και το κοράνι και αυτό θα είχα όπως και τα άλλα βιβλία της ανατολής κα της άπω ανατολής.\nΔεν τα έχω με την πίστη, αντιθέτως σέβομαι κάθε πραγματικό πιστό όπου και αν ανήκει, τα έχω με την θρησκεία όπου έχει ξεχάσει τον σκοπό που υπηρετεί, που γέμισε τον Άνθρωπο με φόβο, τύψεις, τα έχω με την υποκρισία της και την μισαλοδοξία της και σίγουρα αν η θρησκεία αντιπροσώπευε την πίστη τότε είμαι πεπεισμένος πως δεν θα την ενδιέφερε η επιβίωσή της.\nΌπως είπε και ένας απο Δασκάλους του Άνθρώπου:\n«Δε θέλω να μάθω τις διάφορες για το Θεό θεωρίες σας. Τι χρησιμεύει η συζήτηση όλων των λεπτών για τη ψυχή θεωριών σας; Να είστε καλοί και να κάνετε το καλό. Κι αυτό θα σας μεταφέρει προς την ελευθερία και σε οποιαδήποτε αλήθεια υπάρχει.»Βούδας\nΝα προσπαθώ να σέβομαι τον εαυτό μου, αν το καταφέρω αυτό πως θα κρατηθεί όλη αυτή η δύναμη μέσα μου και δεν θα περάσει και στους άλλους?!\nΝα προσπαθώ να έχω το κεφάλι σκυφτό, τα αυτιά κλειστά και γενικά τις αισθήσεις μου υπο έλεγχο, αυτό είναι μια καλή αρχή διότι αυτές φλέγονται και ότι φλέγεται κρίνει και κρίνεται. Λένε πως οι ασθήσεις είναι η πηγή των γνώσεων μας για την εξωτερική πραγματικότητα, λένε επίσης, εκεί στην μακρινή ινδία, πως τα πάντα γύρω μας είναι μια ψευδαίσθηση.\nΝα προσπαθώ στον δρόμο τον δικό μου να βρώ τον θεό, δεν θα μου τον υποδείξει κάποιος άλλος, αυτός είναι θεός του άλλου, θα πάρω τις γραφές και όχι τις ερμηνείες και θα ψάξω, μόνος μου, και με οδηγό αυτές μέσα απο της κολάσεως τις φωτιές η θα περάσω ή θα καώ.\nΕιπώθηκε απο άλλον Δάσκαλο του Άνθρώπου:\n"Στέλνω αμνούς μέσα σε λύκους" Ιησούς\nΚαι οι αμνοί συμβιβάστηκαν, υποχώρησαν, φαγώθηκαν. Ο λύκος δεν χρειάζεται αμνό, δεν θα τον σεβαστεί, όπως αυτοί ντύθηκαν αμνοί και μπήκαν ανάμεσά μας έτσι και οι αμνοί θα ντυθούν λύκοι και θα χωθούν ανάμεσά τους.\nΝα έχετε πίστη, πραγματική πίστη, πίστη που να πηγάζει απο μέσα σας και όχι να διοχετεύεται απο άλλους και τότε η ζωή σας θα γεμίσει ....Αλήθεια.\nΚλείνοντας, όπως ειπώθηκε:\n"Αν ένα φάρμακο κάνει καλό τι σημασία έχει ποιος το έφτιαξε?" Βούδας\nΑναρτήθηκε από Sammael στις 11:26 π.μ.


H ιστοσελίδα μας που παρέχει links σε άλλα web-sites με δωρεάν υπηρεσίες, για να μπορεί να συντηρηθεί και να υποστηριχτεί οικονομικά συνεργάζεται κατά διαστήματα με διάφορες εισαγωγικές εταιρείες και προσφέρει σε εκπληκτικά χαμηλές τιμές διάφορα προϊόντα τους.\nΤώρα η ιστοσελίδα μας προωθεί τις Συσκευές Αναγνώρισης Κλήσεων Caller I.D., των οποίων φωτογραφία και τεχνικά χαρακτηριστικά μπορείτε να βρείτε στην σελίδα μας Προσφορές\nΌσοι λοιπόν επιθυμούν μέσω της ιστοσελίδας τους να προωθήσουν το συγκεκριμένο προϊόν και να βάλουν ανάλογη προσφορά στο web-site τους, για κάθε παραγγελία που θα λάβουν και θα μας στείλουν τα στοιχεία του πελάτη για παράδοση της συσκευής, τότε καταθέτουμε στον τραπεζικό σας λογαριασμό 1.000 δρχ. για κάθε τεμάχιο που θα πωληθεί.\nΤο virtual Εργαστήριο Ελευθέρων Σπουδών NORTHERN έχει ξεκινήσει ένα πρόγραμμα διαφήμισής του μέσω άλλων ιστοσελίδων που επιθυμούν να φιλοξενήσουν το διαφημιστικό του banner.\nΣε ανταπόδοση της φιλοξενίας του διαφημιστικού του banner στην ιστοσελίδα σας, το Ε.Ε.Σ. NORTHERN για κάθε εγγραφή σπουδαστή που θα γίνει σε σεμινάριά του εφόσον έχει δει το διαφημιστικό στην ιστοσελίδα σας, σας προσφέρει για κάθε σπουδαστή 7.000 δρχ, ποσό το οποίο σας καταθέτει στον λογαριασμό τραπέζης που έχετε.\nΜέσα στην αίτηση που συμπληρώνει ο σπουδαστής για να σπουδάσει είναι υποχρεωτική η αναγραφή της ιστοσελίδας (Web-Site) στην οποία είδε την διαφήμιση, έτσι ώστε να γνωρίζουν σε ποια ιστοσελίδα είδε την διαφήμιση και που πρέπει να καταθέσουν τα χρήματα.\nΑν θέλετε να συμμετέχετε και εσείς σε αυτό το σύστημα της διαφήμισής με ανταπόδοση χρηματικής αμοιβής, παρακαλώ στείλτε τα στοιχεία σας, δηλαδή ονομασία της ιστοσελίδας σας, το email σας, το ονοματεπώνυμό σας και τον αριθμό λογαριασμού τραπέζης στο email northerngr@hotmail.com\nTo banner θα το βρείτε είτε στην κάτω μέρος αυτής της σελίδας, είτε στο:\nΠαρακαλούμε μην ξεχάσετε να βάλετε στο διαφημιστικό banner την υπερσύνδεση στην ιστοσελίδα:\nΗ συμφωνία που προτείνουν είναι απλή και απευθύνεται προς οποιονδήποτε έχει site, ιδιώτες, επιχειρήσεις, συλλόγους κλπ:\nΓια κάθε διαφορετικό επισκέπτη που τους στέλνετε κάθε ημέρα θα σας πληρώνουν 20 δρχ!\nΒασική προϋπόθεση είναι το site να απευθύνεται στο ελληνικό κοινό μιλώντας στην ελληνική γλώσσα, και να παραπέμπει στο www.e-shop.gr μέσα από τα ειδικά διαφημιστικά κουμπάκια με τα οποία θα σας προμηθεύσουν.


Μόνο αδιάφορος δεν θα είναι στο ντέρμπι\nΤελευταία ενημέρωση: 2017-04-21, 15:31:44\nΟ Ολυμπιακός Βόλου θέλει τη νίκη για το γόητρο, και τον κόσμο την Κυριακή με τη Νίκη\nΜόνο αδιάφορος δεν θα είναι ο Ολυμπιακός Βόλου την Κυριακή στο ντέρμπι με τη Νίκη στο Πανθεσσαλικό, αφού ένα παιχνίδι Ολυμπιακού-Νίκης είναι πάντα ντέρμπι και μάλιστα ντέρμπι που δεν αφήνει αδιάφορο κανέναν Βολιώτη φίλαθλο, όπως αναφέρεται και σε σχετική ανακοίνωση της διοικούσας επιτροπής\nΣε αυτή αναφέρονται αναλυτικά τα εξής: «Η διοικούσα επιτροπή ποδοσφαίρου του Α.Σ. Ολυμπιακός Βόλου 1937 εύχεται σε όλο τον φίλαθλο κόσμο χρόνια πολλά, Χριστός ανέστη με υγεία κι ευτυχία.\nΑυτή την Κυριακή 23 Απριλίου 2017 στις 16:30 στο Πανθεσσαλικό Στάδιο θα πραγματοποιηθεί το βολιώτικο ντέρμπι, μεταξύ του Ολυμπιακού Βόλου και της Νίκης Βόλου. Ένα ντέρμπι που δεν αφήνει αδιάφορο κανένα Βολιώτη φίλαθλο.\nΓια τον λόγο αυτό, σας καλούμε να δώσετε δυναμικό παρόν, να σταθείτε δίπλα στην ομάδα μας και με τον παλμό και τη φωνή σας να εμψυχώσετε τους παίκτες μας.\nΌλοι δίπλα στην αγαπημένη μας ομάδα!\n** Απαγορεύεται ρητά η χρήση πλαστικών μπουκαλιών νερού/αναψυκτικών εντός του Σταδίου»\nΟ αντιπρόεδρος της διοικούσας επιτροπής ποδοσφαίρου του Ολυμπιακού Βόλου, Ευριπίδης Τσιμπανάκος, μίλησε χθες στον «Βόλος 98.6» και αναφερόμενος σε περιστατικό που είχε σε καφετέρια το χαρακτήρισε κάτι προσωπικό και ότι δεν έχει καμία αντιπαλότητα με κανέναν ενώ αναφέρθηκε και στο ντέρμπι της Κυριακής με τη Νίκη… « Όσο είμαι στον Ολυμπιακό δεν μπορεί να με διώξει κανένας ούτε από την πόλη ούτε από τον Ολυμπιακό. Όταν αποφασίσω εγώ να φύγω από τον Ολυμπιακό, θα φύγω. Δεν είναι της παρούσης φάσης αν θα μείνω ή όχι στον Ολυμπιακό Βόλου. Θα το δούμε αυτό. Υπάρχει ένα παιχνίδι την Κυριακή, όπως υπάρχει και κάθε Κυριακή ένα παιχνίδι. Είναι ένα τοπικό ντέρμπι με δύο μεγάλες ιστορικές ομάδες, τον Ολυμπιακό και τη Νίκη. Ο καθένας έχει τις ιδιαιτερότητές του. Εμείς δεν έχουμε να χωρίσουμε τίποτα με τη Νίκη Βόλου και με τους φιλάθλους της. Οι δικοί μας οι φίλαθλοι θέλουμε να έρθουν και να βοηθήσουν αυτήν την προσπάθεια και να είναι κοντά στην ομάδα. Από κει και πέρα εύχομαι να παιχτεί ένα ωραίο ποδόσφαιρο μέσα σε αθλητικά πλαίσια και να κερδίσει ο καλύτερος.\nΕμείς, ο κ. Μποτσιβάλης δηλαδή, που ήταν στη σύσκεψη για τα μέτρα, κάναμε την πρότασή μας ν’ ανοίξει μία κερκίδα για τους φίλους της Νίκης, αλλά δεν το επιτρέπει η αστυνομία. Και οι φίλαθλοι της να έρθουν, είναι ευπρόσδεκτοι. Το ποδόσφαιρο είναι υγεία, είναι αθλητισμός. Δεν είναι κακοποίηση. Με τη Νίκη δεν έχουμε τίποτα να χωρίσουμε. Όλοι πίνουμε ένα καφέ μαζί. Στα 90 λεπτά ας κερδίσει ο καλύτερος. Αυτό είναι το μήνυμα που θέλω να περάσω και στις δύο ομάδες και στον κόσμο, γιατί ακούω διάφορα. Δεν πρέπει να γίνει τίποτα. Έχουμε αποδείξει ότι είμαστε φιλόξενοι σ’ αυτούς που μας φέρονται φιλόξενα. Σ’ αυτούς που δε μας φέρονται φιλόξενα, είμαστε κι εμείς το ίδιο. Έτσι πάνε αυτά.\nΚαταλαβαίνω ότι υπάρχει απογοήτευση και είναι μεγάλη πίκρα και για μας και για τον κόσμο. Και εμείς δεν είμαστε άμοιροι ευθυνών. Το έχω τονίσει κατ’ επανάληψη. Πρώτα είμαστε εμείς που διοικούμε. Χωρίς να θέλω να δώσω ελαφρυντικά στη διοίκηση, σε μας δηλαδή, το σίγουρο είναι ότι αυτή η ομάδα δεν υπήρχε πουθενά και ήταν διαλυμένη. Μόνο εμείς κάναμε την προσπάθειά μας από την αρχή, έντιμα, δώσαμε τον αγώνα, αλλά δεν ήμασταν αυτοί που έπρεπε να είμαστε, για να πάρουμε το πρωτάθλημα. Αυτή είναι η πραγματικότητα».\nΠάντως και την Κυριακή δεν λείπει το κίνητρο, αφού ο Ολυμπιακός προέρχεται από την απογοήτευση και το αντίο στο στόχο της ανόδου που έφεραν τα τέσσερα τελευταία ανεπιτυχή αποτελέσματα (δύο ισοπαλίες και δύο ήττες), με τους παίκτες να δηλώνουν πως θα κάνουν τα πάντα στα εναπομείναντα παιχνίδια, προκειμένου να κλείσουν τη χρονιά αξιοπρεπώς. Επιπλέον κίνητρο είναι και το γεγονός ότι θέλουν να τερματίσουν όσο το δυνατόν πιο ψηλά και κυρίως πιο ψηλά από τον κυριακάτικο αντίπαλο για το γόητρο και την ιστορία τους.\nΣτο μεταξύ, για το ντέρμπι της Κυριακής (23/4) με τη Νίκη στο Πανθεσσαλικό για τον Ολυμπιακό σε σχέση με το προηγούμενο ματς υπάρχουν οι επιστροφές των Γιάννη Δωματά, Βασίλη Ιωαννίδη και Παναγιώτη Ζώνα αφού εξέτισαν την ποινή τους και των Κώστα Οικονόμου και Φαμπρίτσιο Πότσι που θα είναι στη διάθεση του Κώστα Μπράτσου.\nΤο κυριακάτικο ντέρμπι της 26ης αγωνιστικής του πρωταθλήματος Γ’ Εθνικής, ανάμεσα στον Ολυμπιακό Βόλου και τη Νίκη Βόλου στο «Πανθεσσαλικό» στις 4:30μ.μ., θα διευθύνει ο κ. Ματθαίος Βουρνέλης από την ΕΠΣ Μακεδονίας\nΕως 8/5 το «ενδιαφέρον» για το μπάσκετ\nΜετά τη λήξη των αγωνιστικών υποχρεώσεων των τμημάτων μπάσκετ του ΑΣ Ολυμπιακός Βόλου 1937 και τη λήξη της εξουσιοδότησης που είχε λάβει η διοικούσα επιτροπή από το Διοικητικό Συμβούλιο του Ερασιτέχνη Ολυμπιακού Βόλου αποφάσισε πως: «Εξουσιοδοτείται, από το Δ.Σ του Α.Σ. Ολυμπιακός Βόλου 1937, ο επικεφαλής της διοικούσας επιτροπής και μέλος του Δ.Σ του Ερασιτέχνη Ολυμπιακού Βόλου κ. Μεταφτσής Αλέξανδρος, όπως έλθει σε επαφές, με όποιον ή όποιους ενδιαφέρονται να αναλάβουν τις τύχες των τμημάτων μπάσκετ του συλλόγου μας, έως τις 8 Μαΐου 2017.\nΜετά την ως άνω ημερομηνία η τωρινή διοικούσα επιτροπή, σε συνεργασία με το Διοικητικό Συμβούλιο του Α.Σ. Ολυμπιακός Βόλου 1937 θα επανεξετάσει τα δεδομένα και θα προβεί σε νέες ανακοινώσεις».\nΑπό την ερχόμενη εβδομάδα θα πραγματοποιηθεί μία μεγάλη έκθεση με αρχειακό υλικό του Ολυμπιακού και ο κόσμος θα έχει την ευκαιρία να δει μέσα από το υλικό όλη την ιστορία του συλλόγου. Η έκθεση θα διαρκέσει ένα μήνα περίπου, θα φιλοξενηθεί στην αίθουσα της Εξωραϊστικής και η είσοδος θα είναι ελεύθερη για το κοινό, ενώ θα την επισκεφτούν και μαθητές των σχολείων της πόλης, οι οποίοι μπορούν να έρθουν να δουν από κοντά την έκθεση και να ενημερωθούν για την ιστορία του Ολυμπιακού.


Πέντε απόψεις του σκύλου σας για τη ζωή !!! - Puppy Doggy\nHome ΦΙΛΟΖΩΙΚΑ Πέντε απόψεις του σκύλου σας για τη ζωή !!!\nΠέντε απόψεις του σκύλου σας για τη ζωή !!!\nΟ σκύλος σας έχει τη δική του άποψη για τη ζωή.\nΓι' αυτόν, το ένστικτό του είναι πιο δυνατό από οποιονδήποτε δικό σας κανόνα, το νόημα του οποίου ούτως ή άλλως δυσκολεύεται να καταλάβει.\nΌμως αφού ζείτε στο ίδιο σπίτι, καλό είναι να υπάρχει αμοιβαία κατανόηση των όρων συμβίωσης. Τους δικούς σας κανόνες τους ξέρετε. Ας δούμε και τους δικούς του. Ξεκινάμε;\nΚανόνας Νο 1:Θέλει ζεστασιά,τροφή και αγάπη.\nΝα θυμάστε πάντα ότι είναι σκύλος.\nΜπορεί κάποιες στιγμές να νιώθετε ότι ο σκύλος σας συμπεριφέρεται σαν άνθρωπος. Αυτός από την πλευρά του νομίζει ότι είστε σκύλος. Πρέπει να εκτιμάτε τη συμπεριφορά του για αυτό που είναι: ενστικτώδης. Επανάληψη, Επιβράβευση και Ενίσχυση είναι τα 3 Ε που καταλαβαίνει. Αυτό που πραγματικά χρειάζεται είναι ζεστασιά, τροφή και αγάπη. Σαν αντάλλαγμα θα σας είναι πιστός και υπάκουος και θα σας αγαπάει κάθε μέρα, χωρίς όρους.\nΚανόνας Νο 2:Θέλει να είναι ο κυρίαρχος του παιχνιδιού\nΔείξτε του ποιος είναι το αφεντικό : Εσείς.\nΟι σκύλοι έχουν πολύ ανεπτυγμένο το αίσθημα της ιεραρχίας. Κάποιοι εκ φύσεως θα μάθουν να ακολουθούν ενώ άλλοι θα προσπαθήσουν να ηγηθούν. Εάν ο σκύλος σας ανήκει στη δεύτερη κατηγορία, είναι επιτακτικό να καταλάβει ότι βρίσκεται σε χαμηλότερη θέση από τους ανθρώπους. Αυτό είναι κάτι που πρέπει να γίνει από την αρχή και με συνέπεια. Μάλιστα θα χρειαστεί να είστε αυστηρός μαζί του όταν πρόκειται για θέματα συμπεριφοράς. Διαφορετικά, μάλλον πρέπει να επιλέξετε μία λιγότερο κυριαρχική φυλή.\nΚανόνας Νο 3:Κυνηγάει ότι κινείται\nΜην αφήνετε τα συναισθήματά του να τον παρασύρουν.\nΤο κυνηγητό είναι ενστικτώδης αντίδραση των σκύλων. Γάτες, αυτοκίνητα, άλλοι σκύλοι - δεν έχει σημασία τι. Μπορεί να φαίνεται διασκεδαστικό αλλά κρύβει πολλούς κινδύνους. Γι΄ αυτό είναι σημαντικό να εκπαιδεύσετε το σκύλο σας να σταματάει όταν του το λέτε. Για να το μάθει πρέπει να τον επιβραβεύετε. Ξανά και ξανά. Ξεκινήστε σε ένα ασφαλές και ελεγχόμενο περιβάλλον. Θα χρειαστεί πολλή εξάσκηση αλλά αξίζει τον κόπο.\nΚανόνας Νο 4:Μασάει ότι δεν κινείται\nΜάθετέ του τι είναι δικό του και τι δικό σας.\nΟι σκύλοι ξετρελαίνονται να μασούν! Ιδίως οι μικροί σε ηλικία σκύλοι μασάνε ό,τι βρουν μπροστά τους και αυτός είναι ένας τρόπος να εξερευνήσουν το περιβάλλον τους. Το πρόβλημα είναι ότι το περιβάλλον αυτό ταυτίζεται με το δικό σας και πιθανότατα το προτιμάτε χωρίς δαγκωματιές. Η λύση είναι να οριοθετήσετε το χώρο σας από την αρχή. Μάθετέ του ότι ό,τι είναι δικό σας είναι όντως δικό σας και δώστε του κάτι άλλο να μασήσει. Εάν μάλιστα το διαλέξει, επιβραβεύστε τον!\nΚανόνας Νο 5:Όταν βλέπει άγνωστο γαυγίζει\nΑποτρέψτε το γάβγισμα που ξεσηκώνει τη γειτονιά.\nΚάθε σκύλος κρύβει μέσα του ένα λύκο. Για κάποιους αυτό σημαίνει ότι πρέπει να προστατεύουν το έδαφος από οποιονδήποτε καταπατητή. Μπορεί να μη δαγκώνουν, αλλά το γαβγισμά τους είναι πολλές φορές χειρότερο. Κι αυτό είναι καλό όταν ο εισβολέας είναι κλέφτης, αλλά θα πρέπει να καταλάβουν ότι δεν είναι όλοι οι επισκέπτες καταπατητές! Για να του μάθετε να μη γαβγίζει σε κάθε θόρυβο που ακούει, θα πρέπει να τον επιβραβεύετε όταν ακούει θόρυβο και μένει σιωπηλός. Η αλήθεια είναι ότι μπορεί να χρειαστεί πολύ καιρός, αλλά πιάνει.


Αρχική / Υγεία / Προβολή αντικειμένων με βάση την ετικέτα: Θέατρο\nΣίτος Σιταράκις... αυτός ο Μεγάλος μικρός\nΤετάρτη, 07 Ιαν. 2009 11:35\tΔημοσιεύθηκε στην Αρχείο Θεμάτων\nΤον λένε Σίτο Σιταράκι, είναι μόλις οκτώ πόντους και γεννήθηκε σε ένα καρβέλι ψωμί. Έχει για αδερφό του έναν απίστευτο γάιδαρο πολύ σνομπ που τον λένε Λουδοβίκο. Μαζί του θα γυρίσει τον κόσμο για να αποδείξει σε όλους ότι το μπόι δεν μετράει, μετράει το μυαλό,που λέει και το τραγούδι του.\nΤρίτη, 28 Απρ. 2009 17:33\tΔημοσιεύθηκε στην Αρχείο Θεμάτων\nΣτο ΘΕΑΤΡΙΚΟ ΒΑΓΟΝΙ η Τατιάνα Λύγαρη υποδέχεται τον Ευγένιο Τριβιζά και μαζί υλοποιούν μια εντελώς καινοτόμο ιδέα. Ο Ευγένιος Τριβιζάς γράφει, αποκλειστικά για το Τρένο στο Ρουφ, ένα ‘διπλό’ θεατρικό έργο με τίτλο Ο ΕΒΔΟΜΟΣ ΣΤΑΘΜΟΣ, το οποίο θα παρουσιάζεται σε δύο διαφορετικές εκδοχές.\nΤρίτη, 16 Δεκ. 2008 12:13\tΔημοσιεύθηκε στην Αρχείο Θεμάτων\nΤο Παραμύθι της Ταραντούλας. Το μουσικό συγκρότημα encardia παρουσιάζει μια μοναδική μουσικοχορευτική-θεατρική παράσταση σε συνεργασία με το θέατρο κούκλας «κιβωτός μύθων». Παραμυθένιες κούκλες, μουσικοί και χορευτές ζωντανεύουν επί σκηνής το πιο χαρούμενο μουσικό παραμύθι, βγαλμένο μέσα από την πλούσια κληρονομιά των Ελλήνων της Κάτω Ιταλίας.\nΑγαπημένε μου Αϊ Βασίλη...\nΠαρασκευή, 12 Δεκ. 2008 15:31\tΔημοσιεύθηκε στην Αρχείο Θεμάτων\nΓράψατε το γράμμα σας στον Αϊ Βασίλη; Αν όχι, ελάτε να το γράψουμε παρέα με τους ΗΧόΜΥΘΟΥΣ ξεκινώντας κάπως έτσι: «Αγαπημένε μου Αϊ Βασίλη…» Αλλά και εσείς, που μπορεί να έχετε κιόλας στείλει το γράμμα σας, μπορείτε να παρακολουθήσετε και να συμμετέχετε στην παράσταση του μουσικού παραμυθιού.\nΚυριακή, 04 Μάι. 2008 10:46\tΔημοσιεύθηκε στην Αρχείο Θεμάτων\nΟι αδελφές Χριστίνα και Νόνη μένουν σ' ένα μικρό σπιτάκι πάνω σ' ένα λόφο. Ένα βράδυ ξαφνικά βρίσκουν μυστηριωδώς δυο δωράκια που άφησε κάποιος άγνωστος στο σπίτι τους. Εκείνη την νύχτα τους επισκέπτεται το αγέννητο αδελφάκι τους και αυτό σημαίνει την αρχή μιας μεγάλης περιπέτειας για τις δυο αδελφές.


Ο Τατάρ, ο γάμος με τους Ελληνοκύπριους και τι θα βγάλουν τα έγγραφα του Φ.Όφις - Apopseis\napopseisfeatured, Φόρεϊν Όφις, Πενταμερή Διάσκεψη, Τζέιν Χολ Λουτ., Τατάρ\nΑυτός ο περίεργος τύπος, που επέβαλε η Άγκυρα στα κατεχόμενα, ο Ερσίν Τατάρ, έχει μάθει να απαγγέλει τον αμανέ, που του έχει γράψει το καθεστώς Ερντογάν. Ενόψει της άτυπης Πενταμερούς Διάσκεψης για το Κυπριακό, ο Τατάρ θέλησε να ξεκαθαρίσει το τοπίο. Απέφυγε να υιοθετήσει διπλωματική γλώσσα και έκλεισε το όποιο παράθυρο συνεννόησης. Κι αυτά, τα οποία λέγει συχνά-πυκνά, τα διατυπώνει λίγα 24ωρα πριν την άφιξη στη Λευκωσία της απεσταλμένης του ΟΗΕ, Τζέιν Χολ Λουτ.\n«Κανείς δεν μπορεί να μας εξαναγκάσει σε έναν άλλο γάμο. Μετά από όλες εκείνες τις εξαντλημένες και χαμένες ευκαιρίες σε διάφορες συνομιλίες για ομοσπονδία, κανείς απ’ εδώ και μπρος δεν μπορεί να αναγκάσει τον τουρκοκυπριακό λαό να παρεκκλίνει από τον σωστό δρόμο με κάποια οικονομικά ρουσφέτια. Κανείς δεν μπορεί να αποκόψει τον τουρκοκυπριακό λαό από τη μητέρα πατρίδα», είπε ο εγκάθετος της Άγκυρας.\nΔεν θέλει, όπως αναφέρει, νέο γάμο με τους Ελληνοκύπριους και επιλέγει το κατοχικό στάτους κβο. Ο Τατάρ δεν λέγει κάτι διαφορετικό από εκείνο, το οποίο έλεγε από το 1974 και εντεύθεν η τουρκική πλευρά. Πρόκειται ένα σχέδιο, το οποίο διαμορφώθηκε πολύ πριν από την ανακήρυξη της Κυπριακής Δημοκρατίας, γι αυτό και την υπονόμευσαν τόσο έντονα και άγρια.\nΟ Ερσίν Τατάρ, είναι πολιτικό παιδί του Ραούφ Ντενκτάς, τη ρητορική και το αφήγημα εκφράζει απόλυτα. Βέβαια, μπορεί να είναι καλός μαθητής, αλλά έχουν να πουν πως θέλει πάντα κάποιον δίπλα του, για να τον διορθώνει και να μην ξεφεύγει από την γραμμή.\nΟ νυν κατοχικός ηγέτης, όπως είναι γνωστό, έζησε πολλά χρόνια στη Βρετανία, στην οποία απέκτησε μεγάλο φάκελο, λόγω της εμπλοκής του στην πολύκροτη υπόθεση του μεγαλοαπατεώνα Ασίλ Ναδίρ ( εταιρεία Πόλυ Πεκ). Για κάποιο λόγο, που μάλλον τον γνωρίζουν στο Φόρεϊν Όφις, ο φάκελος αποσύρθηκε και έχει αρθεί και η οδηγία απαγόρευσης εισόδου του στη Βρετανία. Οι εξηγήσεις θα δοθούν, ενδεχομένως, όταν θα αποχαρακτηριστούν έγγραφα του βρετανικού υπουργείου Εξωτερικών, μετά από αρκετά χρόνια. Θα έχουν ενδιαφέρον για το τι μεσολάβησε και βγήκε από την «μαύρη λίστα» κι εάν υπάρχει κάποια συμφωνία. Ή ήταν ρουσφέτι του Λονδίνου στην Άγκυρα; Σημειώνεται πως η εξέλιξη αυτή έγινε όταν ήταν ψευδοπρωθυπουργός του κατοχικού καθεστώτος.\nΤο θέμα, βέβαια, δεν είναι ο Τατάρ ή ο εκάστοτε κατοχικός ηγέτης, αλλά η τουρκική πολιτική σε βάρος Ελλάδος και Κύπρου. Οι κατοχικοί ηγέτες είναι αναλώσιμοι, όχι όμως η επεκτατική στρατηγική της Άγκυρας, που είναι διαχρονική και απλά επικαιροποιείται.\nΟ Τατάρ, με εντολές Τουρκίας, δηλώνει πως δεν θέλει γάμο, αλλά ξεχωριστό κράτος. Κράτος-προτεκτοράτο της Τουρκίας, η οποία όπως είναι γνωστό θέλει όλη την Κύπρο προτεκτοράτο της. Τα υπόλοιπα στην άτυπη Πενταμερή Διάσκεψη, στη Γενεύη (27-29 Απριλίου).


You are here: Home / romfea / Γαλλίας Εμμανουήλ: ''Δεν έχει ολοκληρωθεί η διαδικασία εκχώρησης Αυτοκεφάλου στην Ουκρανία''\n31/08/2018 - 21:15 | Δημοσιεύτηκε από: romfea Tagged With: ΡΟΗ\n“Δεν υπάρχει γυρισμός στην εκχώρηση Αυτοκεφαλίας στην Ουκρανία” – τονίζουν πηγές του Οικουμενικού Πατριαρχείου, λίγες ώρες μετά τις συνομιλίες των δύο Προκαθημένων στο Φανάρι.\nΩστόσο ο Σεβ. Μητροπολίτης Γαλλίας κ. Εμμανουήλ, ο οποίος συμμετείχε στις συνομιλίες, μιλώντας στο The Associated Press, ανέφερε ότι “δεν έχουν ολοκληρωθεί όλες οι απαραίτητες διαδικασίες για την εκχώρηση της αυτοκεφαλίας στην Ουκρανία.”\nΕπίσης ο Μητροπολίτης Γαλλίας ξεκαθάρισε στο AP την στάση του Οικουμενικού Πατριαρχείου επί του θέματος, υπογραμμίζοντας πως “το τελευταίο βήμα της διαδικασίας δεν έχει επιτευχθεί ακόμη.”\n“Σήμερα, ο Οικουμενικός Πατριάρχης επανέλαβε αυτοπροσώπως, κατά την συνάντηση των δύο Προκαθημένων, ότι η απόφαση του Οικουμενικού Πατριαρχείου έχει ληφθεί και δεν γυρίζουμε προς τα πίσω. Συνεπώς, ακολουθούμε την απόφαση αυτή και την θέτουμε σε εφαρμογή” – δήλωσε χαρακτηριστικά ο Μητροπολίτης Γαλλίας.\nΚλείνοντας ο Ιεράρχης του Οικουμενικού Πατριαρχείου τόνισε: “Δεν έχουμε φτάσει στο τέλος της διαδικασίας. Ο Τόμος, βρίσκεται στο τελευταίο στάδιο της εφαρμογής του. Έχουμε ακόμα κάποια δουλειά να κάνουμε και αυτό βρίσκεται υπό τον συντονισμό του Οικουμενικού Πατριαρχείου.”


Φέρτε πίσω την ομορφιά σας και δείξτε νεότερη | Link Compose - Free Article Directory\nHome » Health » Φέρτε πίσω την ομορφιά σας και δείξτε νεότερη\nΦέρτε πίσω την ομορφιά σας και δείξτε νεότερη\nPosted by DrSTAVROSECONOMOU On January 14, 2019 In Health No comments\nΠολλοί άνθρωποι θέλουν να βελτιώσουν την εμφάνισή τους και να γίνουν πιο ελκυστικοί. Σήμερα, όλα είναι πολύ ευκολότερα καθώς ο Δρ. Σταύρος Οικονόμου είναι εδώ για να σας βοηθήσει. Έχει σημαντική εμπειρία σε πλήθος πλαστικών χειρουργικών επεμβάσεων και προσαρμόζει τις λύσεις σε κάθε ασθενή ξεχωριστά. Μια από τις πιο δημοφιλείς υπηρεσίες που προσφέρει είναι η Λιποαναρρόφηση Λεμεσός . Η λιποαναρρόφηση και η μεταφορά λίπους στη Λεμεσό είναι σχεδιασμένες για την απομάκρυνση του επίμονου λίπους από το σώμα. Εάν υποφέρετε από τοπικό λίπος, ανθεκτικό στη δίαιτα και την άσκηση, τότε σκεφτείτε την πιθανότητα για λιποαναρρόφηση στη Λεμεσό από τον Δρα Οικονόμου. Μπορείτε να είστε βέβαιες για τα υπέροχα αποτελέσματα καθώς αυτή η επέμβαση όχι μόνο θα σας βοηθήσει να απαλλαγείτε από το λίπος, αλλά θα βελτιώσει το σχήμα του σώματος αναδεικνύοντας τις καμπύλες σας. Το αποτέλεσμα θα είναι μια λεπτότερη, καλοσχηματισμένη φιγούρα. Σκεφτείτε την Λιποαναρρόφηση στη Λεμεσό και δεν θα μετανιώσετε ποτέ για την επιλογή αυτής της υπηρεσίας.\nΟ Δρ. Σταύρος Οικονόμου προσφέρει επίσης Αυξητική μαστού Κύπρος σε ένα ιδιαίτερα πολυτελές περιβάλλον και σε προσιτές τιμές. Είναι ευρέως γνωστό ότι το μέγεθος και το σχήμα του γυναικείου στήθους αλλάζει με την πάροδο του χρόνου. Επιπλέον, επέρχονται αλλαγές λόγω των ορμονικών κύκλων της εγκυμοσύνης και της έμμηνου ρύσεως. Η αυξητική στήθους μπορεί να βελτιώσει τη φόρμα του στήθους σας δίνοντάς του ένα πληρέστερο σχήμα, αυξημένη προβολή και χαρακτήρα. Ο Δρ. Οικονόμου παρέχει Αυξητική Στήθους στη Κύπρο και σας βοηθάει να επιλέξετε την καλύτερη λύση που ταιριάζει στις ανάγκες σας. Ο Δρ. Οικονόμου χρησιμοποιεί εμφυτεύματα με απαλή υφή και σταθερό, ομαλό, σαν φυσικό πυρήνα για τις πλαστικές επεμβάσεις στήθους στη Λεμεσό. Το σωστό εμφύτευμα θα επιλεγεί σύμφωνα με το πλάτος του στήθους σας, την ποιότητα του δέρματος και επιπλέον το βαθμό χαλάρωσης του στήθους.\nΜια ακόμα υπέροχη υπηρεσία που μπορείτε να λάβετε από τον Δρα Οικονόμου είναι τα Υαλουρονικό κύπρος . Καθώς μεγαλώνουμε, το δέρμα μας χάνει τη λάμψη και την ομορφιά του και οι μαλακοί ιστοί χάνουν την ελαστικότητά τους. Σαν αποτέλεσμα, δείχνουμε μεγαλύτεροι κι αυτό ρίχνει την αυτοπεποίθησή μας. Τα δερματικά εμφυτεύματα είναι σχεδιασμένα να σας βοηθήσουν να αποφύγετε αυτό το πρόβλημα και να επαναφέρετε τη φρεσκάδα στην όψη σας. Παρέχονται με ασφάλεια σε ενέσιμη μορφή στο δέρμα σας και με την ελάχιστη ενόχληση. Ο Δρ. Οικονόμου, ως πλαστικός χειρουργός, γνωρίζει τέλεια την ανατομία του προσώπου και εξασφαλίζει τα καλύτερα αποτελέσματα με Δερματικά Εμφυτεύματα στην Κύπρο. Πρόκειται για έναν αξιόπιστο γιατρό στη Λεμεσό που έχει ήδη βοηθήσει πολλούς ασθενείς να μειώσουν τις ορατές ρυτίδες και να αποκαταστήσουν την ελαστικότητα του δέρματός τους. Τα δερματικά εμφυτεύματα σε μικρές δόσεις μπορούν να είναι εξαιρετικά αποτελεσματικά καθώς μαλακώνουν τις βαθιές ρυτίδες του προσώπου και σας βοηθούν να αποκτήσετε αυτή τη φρέσκια και ξεκούραστη όψη.\nΑρχική πηγή: https://goo.gl/RSpXxB\nDental Device Market 2019 Global Share, Trend, Appli... By radiantmarketreport


Evia Top: Πότε ο άνδρας δεν έχει όρεξη για σεξ;\nΠότε ο άνδρας δεν έχει όρεξη για σεξ;\n''Όχι απόψε αγάπη μου έχω πονοκέφαλο''... συνήθως είναι μια από τις δικαιολογίες που χρησιμοποιούν οι γυναίκες όταν δεν θέλουν σεξ. Πλέον την ίδια δικαιολογία χρησιμοποιούν όλο και περισσότεροι άνδρες όταν δεν έχουν όρεξη για ερωτικές περιπτύξεις με την σύντροφο του. Μπορεί\nνα είναι μια δύσκολη και καθόλου ευχάριστη κατάσταση αλλά πότε ο άνδρας δεν έχει όρεξη για σεξ;\nΣύμφωνα με στοιχεία του Ινστιτούτου Μελέτης Ουρολογικών παθήσεων ένα ποσοστό των ανδρών που αγγίζει το 50 με 80%- δυσκολεύονται να αποδώσουν σεξουαλικά εξαιτίας κάποιου οργανικού προβλήματος.\nΟι παράγοντες που ενοχοποιούνται για την απώλεια στύσης είναι μεταξύ άλλων ο διαβήτης, τα προβλήματα του θυρεοειδούς, η υπνική άπνοια, το κάπνισμα, η παχυσαρκία, η αυξημένη χοληστερίνη, τα καρδιολογικά προβλήματα.\nΕπίσης κάποια φάρμακα όπως ορισμένα αντιυπερτασικά και κυρίως οι β-αναστολείς, φάρμακα για το έλκος του στομάχου, αντιανδρογόνα, αντικαταθλιπτικά ή άλλα ψυχιατρικά φάρμακα είναι δυνατό να προκαλέσουν μπλοκάρισμα στο ισχυρό φύλο.\nγιατί μου συνέβη εμένα\nΗ αποτυχία συνεχίζει ο πρόεδρος του ΙΜΟΠ κ. Δ. Χατζηχρήστος τον γεμίζει ντροπή και άγχος ενώ το ερώτημα «γιατί μου συνέβη», γρήγορα αντικαθίσταται από το «θα τα καταφέρω την επόμενη φορά;».\nΈτσι γεννιέται το λεγόμενο άγχος επίδοσης ή απόδοσης, που δυστυχώς οδηγεί στην επανάληψη της αποτυχίας. Ο φαύλος κύκλος ξεκινά αφού η μια αποτυχία φέρνει την άλλη και συνήθως μέσα σε λίγο χρόνο ο άντρας εγκαταλείπει τις προσπάθειες και αποσύρεται με συναισθήματα θυμού και ντροπής.\nΜάλιστα οι καταστάσεις που πυροδοτούν το πρόβλημα είναι:\nμια βραδιά με πολύ αλκοόλ όπου ο άνδρας δεν ανταποκρίθηκε σεξουαλικά\nμια περίοδος με διάφορα προβλήματα, π.χ. οικονομικά, όπου η σεξουαλική επιθυμία είναι μειωμένη ανησυχία για το μέγεθος των προσόντων του αλλά και οι τυχόν προσπάθειες του ζευγαριού να κάνει παιδί, με επαφές προγραμματισμένες, χωρίς να προϋπάρχει σεξουαλική επιθυμία σε επαφή με μια απροσδόκητα προκλητική γυναίκα, όπου ο άνδρας αγχώνεται για την επίδοσή του.\nΤα πολλά κιλά όχι μόνο δυσκολεύουν τη καλή κυκλοφορία του αίματος αλλά μπορούν και να καταστρέψουν τα αιμοφόρα αγγεία, με αποτέλεσμα ο υπέρβαρος άντρας να δυσκολεύεται να κρατήσει τη στύση του.


Αποτελέσματα 41 - 60 από 284\nΠΛΑΤΩΝΟΣ ΕΠΙΣΤΟΛΗ (ΕΒΔΟΜΟΣ ΤΟΜΟΣ)\nΚωδ. Πολιτείας: 3970-0162\nΗ έβδομη επιστολή συνδέεται, τόσο στενά με την ιστορία της Σικελίας στο 1. ήμισυ του 4. αιώνος, ώστε για την κατανόηση της υποθέσεώς της, του μύθου της, είναι απολύτως αναγκαία μια σύντομη επισκόπηση της σικελικής ιστορίας της περιόδου αυτής. Όταν πρωτοήρθε ο Πλάτων στη Σικελία, το 388, κυβερνήτης του κράτους των Συρακουσών ήταν ο Διονύσιος ο πρεσβύτερος. Ο Διονύσιος, που άρχισε τη σταδιοδρομία του ως απλός αξιωματικός του στρατού των Συρακουσών, κατώρθωσε, με τη στρατιωτική ικανότητα που έδειξε στον Καρχηδονιακό πόλεμο του 410-405 και με ...\nΟ "περί ψυχής" διάλογος του Πλάτωνα. Οι τελευταίες στιγμές του Σωκράτη και η γαλήνια στάση του λίγο πριν από τον θάνατό του. Η συζήτηση και τα επιχειρήματα για την αθανασία της ψυχής. Ο Πλάτων γεννήθηκε το 427 π.Χ., γόνος επιφανούς Αθηναϊκής οικογένειας. Έλαβε σπουδαία παιδεία και γνώρισε τα Ελληνικά φιλοσοφικά ρεύματα. Αυτό όμως που διαμόρφωσε καθοριστικά την ηθική και πνευματική του υπόσταση ήταν ο Σωκράτης, με τη ζωή, τη φιλοσοφία και τον θάνατό του. Ο μεγάλος φιλόσοφος ήταν αιτία να στραφεί ο νεαρός Πλάτων στη φιλοσοφία, και η Σωκρατι...\nΚωδ. Πολιτείας: 1010-0094\nΗ βάση και το θεμέλιο της "Πολιτείας" του Πλάτωνος είναι ναποδειχτή πώς συνταυτίζουνται και αποτελούν ένα πράγμα η ευτυχία και η δικαιοσύνη. Το περιεχόμενο δηλαδή του πολυφημισμένου αυτού έργου είναι καθαρά ηθικό, και μολαταύτα από τους δύο τίτλους, που μας διέσωσε η αρχαιοτάτη παράδοση: "Πολιτεία ή περί δικαίου", επεκράτησε ο πρώτος κ' έτσι ξεχωρίστηκε μ' αυτόν πιό αποκλειστικά το πολιτικό και κοινωνικό περιεχόμενο του διαλόγου. [...] (Από τον πρόλογο της έκδοσης)...\nΚωδ. Πολιτείας: 1010-0093\nΣτα κατάλοιπα του ποιητού Ιωάννη Ν. Γρυπάρη βρέθηκε ανέκδοτη νέα δική του μετάφραση της "Πολιτείας" του Πλάτωνος, σε ζωντανό δημοτικό λόγο, καμωμένη (όπως συνεπάγεται από τις χρονολογίες που ο ίδιος έχει σημειώσει απάνω σε μερικές σελίδες των χειρογράφων του) λίγον καιρό πριν από το θάνατό του (10 Μαρτίου 1942). (. . .) Από τη διαφορά όμως της γραφής, της πάντοτε κομψής και καθαρής του ποιητού, φαίνεται ότι η εργασία είχε αρχίσει πρίν από τον πόλεμο, αλλά την ξανάπιασε ο Γρυπάρης το φθινόπωρο του 1941, για να την τελειώση. Δεν την ετελείωσ...\nΗ ΛΟΓΙΚΗ ΤΟΥ ΠΛΑΤΩΝΙΚΟΥ ΕΡΩΤΑ\nΚωδ. Πολιτείας: 1805-0360\nΠλατωνικός είναι ο έρωτας που ολοκληρώνεται σωματικά μόνον όταν η συναισθηματική, η αισθησιακή και η πνευματική σχέση μεταξύ των μελών του ζευγαριού είναι προσανατολισμένη στην ιερότητα της έλξης προς το προσωπικό κάλλος και, συγχρόνως, στο ιδανικό της συνεξύψωσης. Αυτή είναι η ουσία της άποψης του Πλάτωνα για τον έρωτα, όπως δείχνει η αντίστοιχη συλλογιστική του "Φαίδρου" και, ειδικότερα, ο αριστουργηματικός δεύτερος λόγος του Σωκράτη για το θέμα. Εμβαθύνοντας εκ νέου στο κείμενο και τη μετάφραση του έργου, επιχειρώ εδώ να επεκτείνω την π...\nΚωδ. Πολιτείας: 3970-0363\nΟ Μένων είναι ένας διάλογος που κατέχει θέση-κλειδί μέσα στο σύνολο του πλατωνικού έργου. Βρίσκεται στο όριο της μετάβασης από την πρώιμη, καθαρώς "σωκρατική" φάση του συγγραφέα, προς τη μεσαία, πιο "ώριμη" περίοδό του, κατά την οποία εκείνος εμφανίζεται να εγκαταλείπει τους περιορισμούς της καθαρά ελεγκτικής μεθοδολογίας, την οποία εφάρμοζε στις συζητήσεις του ο Σωκράτης, και να ξανοίγεται προς τη διατύπωση των δικών του, πρωτότυπων και επαναστατικών θεωριών, οι οποίες έκτοτε θεωρούνται ότι συγκροτούν τον πυρήνα αυτού που αναγνωρίζεται ευ...\nΕΙΣΑΓΩΓΗ, ΑΡΧΑΙΟ ΚΑΙ ΝΕΟ ΕΛΛΗΝΙΚΟ ΚΕΙΜΕΝΟ Ι.Ν. ΘΕΟΔΩΡΑΚΟΠΟΥΛΟΥ\nΚωδ. Πολιτείας: 0101-0004\nΟ Θεαίτητος ανήκει στην κατηγορία των λεγομένων λογικών διαλόγων του Πλάτωνος. Στους διαλόγους αυτούς ο Πλάτων συζητεί προβλήματα λογικά και διαλεκτικά. Όλα όμως αυτά τα προβλήματα περιστρέφονται γύρω από την θεωρία των ιδεών του φιλοσόφου. Ο Θεαίτητος ανήκει στην πρεσβυτική ηλικία του Πλάτωνος, όπου ανήκουν και οι διάλογοι Σοφιστής, Παρμενίδης και Φίληβος. (. . .) (ΑΠΟ ΤΟΝ ΠΡΟΛΟΓΟ ΤΗΣ ΕΚΔΟΣΗΣ)...\nΠΛΑΤΩΝ: ΙΠΠΑΡΧΟΣ - ΘΕΑΓΗΣ - ΧΑΡΜΙΔΗΣ\nΉ ΦΙΛΟΚΕΡΔΗΣ - Ή ΠΕΡΙ ΦΙΛΟΣΟΦΙΑΣ - Ή ΠΕΡΙ ΣΩΦΡΟΣΥΝΗΣ\nΚωδ. Πολιτείας: 2140-0185\nΙΠΠΑΡΧΟΣ ή ΦΙΛΟΚΕΡΔΗΣ: Ο Σωκράτης συζητά με ανώνυμο φίλο του σχετικά με την έννοια της φιλοκέρδειας και με το ποιος άνθρωπος είναι φιλοκερδής. Πρόκειται πιθανότατα για νόθο έργο. ΘΕΑΓΗΣ ή ΠΕΡΙ ΦΙΛΟΣΟΦΙΑΣ: Η συζήτηση για την εκπαίδευση που μπορεί να λάβει κάποιος νέος κοντά στους σοφιστές μετατρέπεται σε λόγο για το δαιμόνιο του Σωκράτη. Αμφισβητούμενη η γνησιότητα του έργου. ΧΑΡΜΙΔΗΣ ή ΠΕΡΙ ΣΩΦΡΟΣΥΝΗΣ: Ο Σωκράτης αναδιηγείται σε φίλους του τη συζήτηση που είχε με τον Χαρμίδη σχετικά με τη σωφροσύνη, μία από τις κυριότερες αρετές. Η ενότητα...\nΉ ΠΕΡΙ ΟΡΘΟΤΗΤΟΣ ΟΝΟΜΑΤΩΝ\nΚωδ. Πολιτείας: 2140-0178\nΔιάλογος που εξετάζει την προέλευση, τη λειτουργία και τις δυνατότητες της γλώσσας. Η γλώσσα ως φυσικό δημιούργημα ή ως έργο του ανθρώπινου πνεύματος. Η φιλοσοφική πλευρά της ονοματολογίας, σχέση παλαιότερων και νεότερων γλωσσικών μορφών, σύνδεση της γνώσης των "ονομάτων" με τη γνώση της πραγματικότητας. Ο Πλάτων γεννήθηκε το 427 π.Χ., γόνος επιφανούς Αθηναϊκής οικογένειας. Έλαβε σπουδαία παιδεία και γνώρισε τα Ελληνικά φιλοσοφικά ρεύματα. Αυτό όμως που διαμόρφωσε καθοριστικά την ηθική και πνευματική του υπόσταση ήταν ο Σωκράτης, με τη ζω...\nΚωδ. Πολιτείας: 1805-0158\nΜε τους δύο αυτούς τόμους, στους οποίους με δυσκολία χώρεσε η «Πολιτεία» του Πλάτωνα με τον όγκο της και με όσα εισαγωγικά, σχολιαστικά, ερμηνευτικά και επιλογικά έπρεπε να συνοδεύουν το αρχαίο κείμενο και τη μετάφρασή του, μπαίνω στο «χορό» των εξειδικευμένων πλατωνικών εργασιών που άνοιξαν άξιοι συνάδελφοί μου και συνεργάτες της σειράς «Αρχαίοι συγγραφείς» των Εκδόσεων ΖΗΤΡΟΣ. [...] Η συμβολή μου στην ανάδειξη της αξίας της πλατωνικής «Πολιτείας» είναι μικρή: περιορίζεται, εκτός από την ανάλυση της περιόδου κατά την οποία έδρασε και έγρα...\nΚωδ. Πολιτείας: 1805-0159\nΤο πλατωνικό έργο "Πρωταγόρας", είναι γραμμένο σε διαλογική μορφή. Εννέα πρόσωπα στην Αθήνα, κάπου το 432 π.Χ., συζητούν μεταξύ τους. Από το κείμενο αυτό, που σε λίγο θα το διαβάζουμε, πρόκειται να παρακολουθήσουμε τους λόγους που ανταλλάχτηκαν με τις συζητήσεις εκείνες. Θ' ακούσουμε τους οκτώ από τους εννέα συνομιλητές με τα ονόματά τους. Ο ένατος μένει δίχως όνομα: είναι κάποιος από τους φίλους του Σωκράτη, "εταίρος", όπως αναφέρεται στο κείμενο. Δε συναντά κανένα από τα άλλα πρόσωπα του διαλόγου: μόνο το Σωκράτη. Αυτό το πρόσωπο έχει, ό...\nΚωδ. Πολιτείας: 3230-2591\nΟ Σοφιστής είναι ένας διάλογος που προέρχεται από την ώριμη περίοδο της πλατωνικής δημιουργίας και παλαιόθεν συνοδεύεται από τη φήμη της δυσκολίας του. Πρόκειται από την άλλη για έναν διάλογο, ο οποίος λόγω της πλούσια επεξεργασμένης και ιδιαίτερα εκλεπτυσμένης εννοιολογίας του αποτελεί βασικό σημείο αναφοράς κατά τη μελέτη του πλατωνικού έργου, τόσο στο σύνολο του όσο και ως προς επιμέρους πλευρές του. Ο Σοφιστής χαρακτηρίζεται από την εκδήλωση έξοχων δραματουργικών αρετών ως προς την ανάπτυξη του περιεχομένου του. Μέσω της παρούσας μετάφ...\nΚωδ. Πολιτείας: 2230-0385\nΟ Πρωταγόρας είναι ένας από τους πιο διασκεδαστικούς πλατωνικούς διάλογους. Παρουσιάζει τον Σωκράτη σε μια συνάντηση με τους διασημότερους και πιο καλοπληρωμένους διανοουμένους της εποχής του. Ένας από αυτούς είναι και ο σοφιστής Πρωταγόρας. Σε εντυπωσιακές επιδείξεις ρητορικής και διαλεκτικής τέχνης, ο Σωκράτης και ο Πρωταγόρας προσπαθούν με τα επιχειρήματα τους να υπερκεράσει ο ένας τον άλλο. Τα επιχειρήματα τους έχουν να κάνουν με πολλούς τομείς και εκτείνονται από την πολιτική θεωρία στη λογοτεχνική κριτική, από την εκπαίδευση στη φύσ...\n'Η ΠΕΡΙ ΟΡΘΟΤΗΤΟΣ ΟΝΟΜΑΤΩΝ, ΛΟΓΙΚΟΣ\nΚωδ. Πολιτείας: 0920-1180\nΗ ΙΣΤΟΡΙΚΗ ΣΗΜΑΣΙΑ του Κρατύλου έγκειται στο ότι στις σελίδες του ενσωματώνεται η πρώτη φιλοσοφική απόπειρα στην ιστορία της δυτικής σκέψης να αντιμετωπισθεί φιλοσοφικά η προβληματική της γλώσσας, και μάλιστα να συμπεριληφθούν σε ένα έργο η σχετική προσέγγιση του Πλάτωνος και προϋπάρξασες διδασκαλίες των Σοφιστών. Στον διάλογο αυτό δεν υπάρχει κάτι πού να μην είναι αμφίσημο και -ακριβώς γι' αυτό- αντιφατικό. Από τις γραμμές, ωστόσο, αυτού του ζωηρότατου και εκπληκτικά πυκνού και σφιχτοδεμένου διαλόγου διαπιστώνουμε ότι τα ερωτήματα παραμέν...\nΉ ΠΕΡΙ ΝΟΜΟΘΕΣΙΑΣ (ΒΙΒΛΙΑ Α', Β')\nΚωδ. Πολιτείας: 2140-0031\nΟ μεγαλύτερος σε έκταση διάλογος του Πλάτωνα, έργο της τελευταίας περιόδου της δημιουργίας του. Βιβλία Α΄, Β΄: Συγκεφαλαίωση της σπαρτιατικής και της κρητικής νομοθεσίας, γνώμες για την εκπαίδευση και τη σχέση της με τις τέχνες. Ο Πλάτων γεννήθηκε το 427 π.Χ., γόνος επιφανούς Αθηναϊκής οικογένειας. Έλαβε σπουδαία παιδεία και γνώρισε τα Ελληνικά φιλοσοφικά ρεύματα. Αυτό όμως που διαμόρφωσε καθοριστικά την ηθική και πνευματική του υπόσταση ήταν ο Σωκράτης, με τη ζωή, τη φιλοσοφία και τον θάνατό του. Ο μεγάλος φιλόσοφος ήταν αιτία να στραφε...


Επίθεση στο υπ. Άμυνας της Υεμένης - Newsit.gr\nNewsit / Κόσμος / Επίθεση στο υπ. Άμυνας της Υεμένης\nΕπίθεση στο υπ. Άμυνας της Υεμένης\nΔημοσιεύθηκε: 14.08.2012 | 16:20\nΣτρατιώτες της Ρεπουμπλικανικής Φρουράς, την οποία διοικεί ο γιος του πρώην προέδρου Άλι Αμπντάλα Σάλεχ, επιτέθηκαν με αυτόματα όπλα και εκτοξευτές ρουκετών στην έδρα του υπουργείου Άμυνας στη Σαναά, σύμφωνα με αυτόπτες μάρτυρες.\nΟι στρατιώτες αυτοί εξαπέλυσαν την επίθεση εναντίον του κτιρίου, στο κέντρο της Σαναά, αφού το πολιόρκησαν επί ώρες από το πρωί, σύμφωνα με τις ίδιες πηγές. Οι στρατιώτες είχαν φθάσει νωρίς το πρωί στην περιοχή και απέκοψαν όλους τους δρόμους που οδηγούν στο κτίριο, σύμφωνα με τους αυτόπτες μάρτυρες, που ανέφεραν ότι ανταλλάχθηκαν σποραδικά πυρά από ελαφρά όπλα πριν από την έναρξη της επίθεσης.\nΗ εξέλιξη αναμένεται να κλιμακώσει την ένταση στη Σαναά, καθώς μαχητές πιστοί σε έναν ισχυρό φύλαρχο και αντίπαλο του Σάλεχ, τον Σάντοκ αλ Άχμαρ, έκαναν την εμφάνισή τους στο βόρειο τμήμα της υεμενίτικης πρωτεύουσας.\nΜετά την επίθεση των δυνάμεων που διοικεί ο στρατηγός Άχμεντ Άλι Αμπντάλα Σάλεχ, ενισχύσεις έφθασαν και αναπτύχθηκαν στην οικία του προέδρου Αμπντ Ράμπο Μανσούρ Χάντι, που βρίσκεται στη Σαουδική Αραβία για την σύνοδο του Οργανισμού Ισλαμικής Διάσκεψης στην Μέκκα.\nΕνισχύσεις αναπτύχθηκαν στην έδρα της κεντρικής τράπεζας της χώρας.\nΕδώ και μία εβδομάδα εκατοντάδες στρατιωτικοί έχουν εγκαταλείψει τις θέσεις τους μετά την απόφαση του Χάντι να προχωρήσει σε μεταρρυθμίσεις στον στρατό. Στην πλειοψηφία τους οι στασιαστές ανήκουν σε φυλές και παραμένουν πιστοί στον Σάλεχ, ο οποίος εξαναγκάστηκε σε παραίτηση μετά τη λαϊκή εξέγερση εναντίον του έπειτα από 32 χρόνια στην εξουσία.


Top 5 trends για τις κρύες ημέρες του χειμώνα - Grande Magazine\nTop 5 trends για τις κρύες ημέρες του χειμώνα\nΑν θέλεις να ανανεώσεις τη ντουλάπα σου και το style σου, τότε συνέχισε την ανάγνωση… Παρακάτω θα δεις 5 Grande σύνολα από street style εμφανίσεις που θα σε βοηθήσουν να δημιουργήσεις ολοκληρωμένα χειμερινά look,εύκολα και χωρίς λάθη!\nΞέχνα τα αγαπημένα σου jean και σέταρε το sheepskin πανωφόρι με ένα midi φόρεμα. Μπορείς να ολοκληρώσεις το look σου με snake effect μπότες ή μποτάκια.\nΤελευταία έχουμε δει , πως το απόλυτο sexy δερμάτινο παντελόνι συνδυάζεται με ankle boots ή γόβες. Συνδυάζοντάς το ,όμως με sneakers θα καταφέρεις την απόλυτη αλλαγή στο ύφος, δίνοντας μια πιο athleisure διάθεση. Να προσέξεις ωστόσο να μην είναι στενό αλλά καμπάνα για να μπορέσεις να το συνδυάσεις με ένα ζιβάγκο κι ένα παλτό.\nΑπό τις μεγαλύτερες τάσεις για φέτος είναι το cowboy style που μπορείς να υιοθετήσεις εύκολα και γρήγορα απλά φορώντας ένα παντελόνι , ένα τοπ και προσθέτοντας τις cowboy πινελιές που αρμόζουν. Αυτές μπορεί να είναι ένα τζάκετ σε συνδυασμό με ένα ζευγάρι ankle boots σε αυτό το ύφος.\nΜπορείς τώρα να φορέσεις τούλινη φούστα και στην καθημερινότητά σου χωρίς απαραίτητα να τη συνδυάσεις με πέδιλα ή γόβες. Για να την κάνεις πιο street και να δώσεις άλλο αέρα στο αποτέλεσμα μπορείς να φορέσεις ένα ζευγάρι ugly sneakers κι ένα oversized πουλόβερ.\nΤο floral φορέθηκε το καλοκαίρι και γι’αυτό αποφάσισε να μείνει στα σύνολά μας και το χειμώνα. Φορώντας το με ένα σκούρο, μονόχρωμο υφασμάτινο παντελόνι κι ένα ζευγάρι γόβες θα πετύχεις το απόλυτο θηλυκό look.


Το Φεστιβάλ των Καννών προγραμματίζει τριήμερο γκαλά στο τέλος Οκτωβρίου ? νεα || cinemagazine.gr\nΑπό τις 27 έως τις 29 του επόμενου μήνα, ένα «Special Cannes» γεγονός θα λάβει χώρα στη νότια Γαλλία, όπου θα φιλοξενηθούν τέσσερεις ταινίες της επίσημης επιλογής, το πρόγραμμα των μικρού μήκους και οι σχολικές ταινίες του Cinéfondation.\nΕίναι μια παγκοσμίως δύσκολη χρονιά, που δοκιμάζει ανθρώπους, οργανισμούς, λειτουργίες κι εκδηλώσεις. Το φεστιβάλ των Καννών, στα κινηματογραφικά μας πράγματα, ήταν ο σηματοδότης ότι το 2020 δεν θα ήταν προβλέψιμο. Τώρα, με μια (πολύ σχετική) κανονικότητα να αποκαθίσταται βαθμιαία, οπωσδήποτε ένα φως στην άκρη του διαδρόμου κι έναν τρόπο λειτουργίας, που και οι Νύχτες μας αποδεικνύουν πόσο εφικτός είναι, το περίφημο φεστιβάλ προγραμματίζει ένα γκαλά για το τέλος του επόμενου μήνα. Τρεις μέρες, έτσι, για ένα άρωμα Καννών, μια δήλωση ότι είμαστε ακόμα εδώ.\n«Η συλλογή τεσσάρων ταινιών της επίσημης επιλογής, το πρόγραμμα των μικρού μήκους ταινιών, ο σχολικός διαγωνισμός, τα δείπνα, οι συναντήσεις, όλα τους είναι η επιτομή της ευτυχίας μας που θα ξαναβρεθούμε στις Κάννες τον Οκτώβριο», λέει ο καλλιτεχνικός διευθυντής του φεστιβάλ Τιερί Φρεμό. «Οι ταινίες της επίσημής μας επιλογής παίζονται σε όλον τον κόσμο. Είναι ένα σπουδαίο σημάδι να κάνουν μία στάση και στις Κάννες, προτούν στρέψουμε την προσοχή μας στην επόμενη σεζόν». Να θυμήσουμε πως στο Διαγωνιστικό τμήμα μικρού μήκους συμμετέχει το «Motorway65» της Εύης Καλογηροπούλου (περισσότερα εδώ).\nΟι ταινίες της επίσημης επιλογής θα είναι το «Un Triomphe» του Εμανουέλ Κορκόν, το «Les Deux Alfred» του Μπρούνο Πονταλίντ, το «Asa Ga Guru» της «μόνιμης» των Καννών Ναόμι Καουάσε, καθώς και το ντεμπούτο της Γεωργιανής Ντία Κουλουμπεγκασβίλι, «Beginning».\nΜε δηλώσεις τους ο Πιερ Λεσκίρ, πρόεδρος του φεστιβάλ, αλλά και ο Δήμαρχος των Καννών, Νταβίντ Λινάρ, εξέφρασαν τη χαρά τους για το γεγονός, με τον τελευταίο να δηλώνει και την συμβολική διάσταση του γκαλά, για «τον αγώνα που κάνουμε τόσο για την οικονομική πλευρά του γεγονότος, όσο και για τον πολιτισμικό αντίκτυπο στην πόλη μας».\nΗ εκδήλωση θα φιλοξενηθεί στο Παλέ, από τις 27 μέχρι τις 29 Οκτωβρίου. Μια ειδική επιτροπή θα απονείμει τον Χρυσό Φοίνικα των μικρού μήκους και του Cinéfondation. Επίσης να σημειωθεί ότι το φεστιβάλ επιβεβαίωσε τις ημερομηνίες, με το καλό πάντα, της επόμενης διοργάνωσης: 11 με 22 Μαΐου.


ΚΩΔ. ΤΑΞΙΔΙ Α 2227 – ΦΑΣΜΑ\nΑρχική σελίδα / Προϊόντα / ΠΡΟΣΚΛΗΤΗΡΙΑ ΒΑΠΤΙΣΗΣ / ΒΑΠΤΙΣΗ / ΑΓΟΡΙ / ΤΑΞΙΔΙ ------ ΔΙΑΚΟΠΕΣ / ΚΩΔ. ΤΑΞΙΔΙ Α 2227\nΚΩΔ. ΤΑΞΙΔΙ Α 2227\nΠΡΟΣΚΛΗΤΗΡΙΟ ΒΑΠΤΙΣΗΣ ΤΑΞΙΔΙ ΒΙΝΤΑΖ\nΚΩΔ. ΤΑΞΙΔΙ Α 2227 ποσότητα\nΚατηγορία: ΤΑΞΙΔΙ ------ ΔΙΑΚΟΠΕΣ\nΚΩΔ. ΤΑΞΙΔΙ Α 2230\nΤΑΞΙΔΙ ------ ΔΙΑΚΟΠΕΣ\t0,35€\nΚΩΔ. ΤΑΞΙΔΙ Α 2229\nΚΩΔ. ΤΑΞΙΔΙ Α 2228\nΚΩΔ. ΤΑΞΙΔΙ Α 2298


Όχι ΔΕΝ βρέθηκε δικέφαλο φίδι. | ELLINIKA HOAXES\nΚυκλοφόρησε ένα δημοσίευμα που αναφέρει πως κάποιος αγρότης βρήκε ένα δικέφαλο φίδι στο χωράφι του.\nΤην «είδηση» είδαμε στο newsit.gr, patrisnews.com, documentonews.gr, και newsbeast.gr\nΠύργος: Δικέφαλο φίδι μπροστά του – Κράτησε την ψυχραιμία και τράβηξε αυτή τη φωτογραφία[pics]\nΟ αγρότης μπήκε στο χωράφι του και έκανε λίγα βήματα μέχρι να φτάσει σε αυτό το σημείο. Για πρώτη φορά έβλεπε μπροστά του ένα δικέφαλο φίδι…\nΑπίστευτο κι όμως αληθινό θέαμα στο χωράφι του. Αμέριμνος αγρότης από την περιοχή του Χειμαδιού, το πρωί της Πέμπτης (16-03-2017) είχε πάει στο κτήμα του, όταν είδε ξαφνικά στα πόδια του ένα φίδι. Το παράξενο, δεν ήταν η παρουσία του φιδιού στην εξοχή, αλλά το γεγονός πως το συγκεκριμένο φίδι, είχε δύο κεφάλια. Ο αγρότης, κράτησε την ψυχραιμία του και έβγαλε το δικέφαλο φίδι φωτογραφία για του λόγου το αληθές…\nΟ αγρότης απομακρύνθηκε από το σημείο και το φίδι εξαφανίστηκε από το σημείο. Η φωτογραφία άρχισε να κάνει το γύρο του διαδικτύου με τον πρωταγωνιστή της υπόθεσης να ψάχνει αλλά να μην μπορεί να το εντοπίσει…\nΗ φωτογραφία είναι πραγματική, αλλά ο ισχυρισμός πως το φίδι της φωτογραφίας έχει δύο κεφάλια είναι ψευδής.\nΤο είδος αυτού του φιδιού (Eryx jaculus), κοινή ονομασία Έρυξ, έχει χαρακτηριστική «κολοβή» ουρά που μοιάζει σε σχήμα με το κεφάλι.\nΌπως διαβάζουμε στην καταπληκτική σελίδα herpetofauna.gr, του ερπετολόγου Ηλία Στραχίνη ο Ερυξ είναι φίδι:\nΜη δηλητηριώδες. Στην χώρα μας απαντά το υποείδος Eryx jaculus turcicus (Olivier, 1801). Ολικό μήκος έως 80cm συνήθως όμως μικρότερο. Κυρίως νυκτόβιο φίδι. Την άνοιξη, λόγω περιόδου ζευγαρώματος, μπορεί να παρατηρηθεί και την ημέρα, καθώς και το φθινόπωρο. Χαρακτηριστική «κολοβή» ουρά που μοιάζει σε σχήμα με το κεφάλι. Ψάχνει για την λεία του συνήθως μέσα σε τρύπες τρωκτικών ή στήνει ενέδρες κάτω από την άμμο ή στο χώμα όπου θάβεται με επιδεξιότητα. Τρέφεται κυρίως με τρωκτικά, αλλά και με σαύρες, νεοσσούς και μερικές φορές με μεγάλα ασπόνδυλα. Ζευγαρώνει από τον Απρίλιο έως τον Μάιο και τα θηλυκά γεννούν κατά τα τέλη Αυγούστου 5-20 νεογνά που έχουν μήκος 12-15cm και ενηλικιώνονται περίπου μετά το 3ο έτος ζωής τους. Είναι το μοναδικό είδος Βόα στην Ευρώπη. Άκακο φίδι που σε πολλές περιοχές το περνούν λανθασμένα για Οχιά και το σκοτώνουν.\nΟ ισχυρισμός για φίδι με δύο κεφάλια καταρρίπτεται, η πραγματική είδηση είναι πως ο αγρότης βρήκε ένα κοινό φίδι (Έρυξ) στο χωράφι του, αλλά αυτή η είδηση δεν εντυπωσιάζει…\nΠροηγούμενο άρθροΑποκάλυψε η Nasa πως εξωγήινοι επισκέπτονται τον πλανήτη Γη εδώ και χιλιάδες χρόνια;\nΕπόμενο άρθροΤο «θαύμα» του τιμίου ξύλου που βυθίζεται – Καταρρίπτεται


Κομοτηνή: «Δεν ήταν εμβολιασμένη, ήταν αντίθετη με αυτά», λέει η θεία της 22χρονης που έφυγε από ανακοπή\nΘλίψη επικρατεί για τον ξαφνικό θάνατο της 22χρονης φοιτήτριας στην Κομοτηνή, την ώρα που έκανε προπόνηση.\nΗ 22χρονη αθλήτρια στίβου έφυγε από τη ζωή λόγω ανακοπής, όπως έδειξε η νεκροψία.\nΩστόσο, δεν έχει γίνει γνωστή η αιτία που προκάλεσε την ανακοπή στην άτυχη κοπέλα.\nΤην ίδια ώρα, η οικογένεια της αθλήτριας κάνει γνωστό πως η 22χρονη δεν είχε κάνει το εμβόλιο κατά του κορωνοϊού.\nΜε αυτό τον τρόπο «τελειώνει» κάθε πιθανή σύνδεση του θανάτου της νεαρής κοπέλας με τυχόν παρενέργειες από το εμβόλιο της Covid-19.\nΟι δηλώσεις της θείας της 22χρονης που έχασε ξαφνικά τη ζωή της στην Κομοτηνή:\n«Είναι ανακοπή. Δεν είναι εμβολιασμένη που κάθονται και λένε. Δεν ήταν η εμβολιασμένη, ήταν αντίθετη σε όλα αυτά» τόνισε θεία της 22χρονης στο Mega.\nΑκριβείς απαντήσεις αναμένεται να δώσουν οι ιστολογικές και τοξικολογικές εξετάσεις της 22χρονης κοπέλας.\nΌμως, δεν γύρισε ποτέ. Η καρδιά της την πρόδωσε και «έσβησε» στο ταρτάν στίβου, που τόσο λάτρευε.\nΕύσημα Ευρωπαίων αξιωματούχων για την έξοδο της Ελλάδας από την ενισχυμένη εποπτεία


Πρώτο για Φαμπιάνο, τέταρτο για την Ομόνοια! | Goal News Cy\nΑ' ΚΑΤΗΓΟΡΙΑΟΜΟΝΟΙΑΠρώτο για Φαμπιάνο, τέταρτο για την Ομόνοια!\nΠρώτο για Φαμπιάνο, τέταρτο για την Ομόνοια!\nΈξι αγώνες για την Ομόνοια στο πρωτάθλημα, στους τέσσερις διατήρησε το μηδέν παθητικό. Δέχθηκε τέσσερα γκολ, δύο από την ΑΕΚ (με πέναλτι) και δύο από την Πάφος FC. Είναι ένα σημαντικό στοιχείο για τους πράσινους, που δείχνουν ότι λειτουργούν καλά στην άμυνα κι ας υπήρξαν παιχνίδια που δέχθηκαν ευκαιρίες από αντιπάλους όπως το πρόσφατο με την Ανόρθωση.\nΣ’ αυτό έχει συμβάλει και η παρουσία του τερματοφύλακα, με τον Ουζόχο σε τρία παιχνίδια να διατηρεί ανέπαφη την εστία του και τον Φαμπιάνο να κάνει το ίδιο στο πρώτο του μας με την φανέλα της Ομόνοιας. Παρόλο που έγιναν και πάλι λάθη, στα οποία οι πράσινοι θα πρέπει να δώσουν έμφαση για να μην επαναληφθούν στο μέλλον για να μην το πληρώσουν, είχαν τις λύσεις όταν χρειάστηκε για να αποτρέψουν γκολ του αντιπάλου.\nΔιαβάστε επίσης: Η Ομόνοια προκαλεί τους οπαδούς της: «Μπορούμε να καταρρίψουμε το ρεκόρ»;\nΤην ίδια ώρα, το προχθεσινό παιχνίδι ήταν το πρώτο στο οποίο η Ομόνοια έμεινε… άσφαιρη. Αν και δημιούργησε κάποιες καλές ευκαιρίες, δεν είχε τη λύση στο σκοράρισμα. Έχει κι αυτό την εξήγησή του. Βρέθηκε απέναντι στην καλύτερη αμυντική γραμμή του πρωταθλήματος (μαζί με τον ΑΠΟΕΛ), αφού έχει δεχθεί μόλις 2 γκολ. Εντούτοις έφτιαξε ευκαιρίες, όμως ο αντίπαλος τερματοφύλακας και η αστοχία δεν την οδήγησαν στο επιθυμητό αποτέλεσμα.


Γερμανικά ΜΜΕ: Ο Σαμαράς τα παίζει όλα για όλα! - Star.gr\nΠΟΛΙΤΙΚΗ - ΟΙΚΟΝΟΜΙΑ Τρίτη, 9 Δεκεμβρίου 2014, 13:42\nΓερμανικά ΜΜΕ: Ο Σαμαράς τα παίζει όλα για όλα!\n«Ρισκάρει πρόωρες εκλογές με την επίσπευση της προεδρικής εκλογής»\nΨηλά στη ειδησεογραφία των γερμανικών ΜΜΕ βρίσκονται οι πολιτικές εξελίξεις στην Ελλάδα και η απόφαση της κυβέρνησης για επίσπευση της προεδρικής εκλογής στην Ελλάδα.\nΣε τηλεγράφημά του με τίτλο «Ο Σαμαράς τα παίζει όλα για όλα και επισπεύδει την προεδρική εκλογή», το γερμανικό πρακτορείο ειδήσεων αναφέρει: «Ο Έλληνας πρωθυπουργός θέλει να παραμερίσει τα εμπόδια για την επιστροφή της Ελλάδας από στις χρηματαγορές. Επισπεύδει λοιπόν την εκλογή του Προέδρου από το κοινοβούλιο. Με τον τρόπο αυτό ρισκάρει πρόωρες εκλογές. Η αριστερή συμμαχία θα μπορούσε τότε να κερδίσει το πάνω χέρι».\n«Ο πρώην ταραχοποιός Τσίπρας προσπαθεί ως αρχηγός της αντιπολίτευσης να προσελκύσει επενδυτές» αναφέρει σε δημοσίευμά της η Die Welt. Η γερμανική εφημερίδα τονίζει ότι αυξάνονται οι πιθανότητες να αναλάβει τα πολιτικά ηνία της χώρας ο πρόεδρος του ΣΥΡΙΖΑ και προσθέτει πως «όσο περισσότερο πλησιάζει στην εξουσία, τόσο πιο επίμονα προσπαθεί να πείσει τους κατόχους ελληνικών ομολόγων ότι ενδεχόμενη ανάληψη της εξουσίας από το κόμμα του, δεν θα πρέπει να τους προκαλεί οποιονδήποτε φόβο».\nΗ Rheinische Post εκτιμά ότι «στην Ελλάδα της κρίσης ο πρωθυπουργός Αντώνης Σαμαράς θέλει ξεκάθαρους πολιτικούς συσχετισμούς προκειμένου να μπορεί να διαπραγματευτεί σκληρά με τους διεθνείς πιστωτές. Το βράδυ της Δευτέρας επίσπευσε την εκλογή του νέου Προέδρου της Δημοκρατίας, που επρόκειτο να πραγματοποιηθεί κανονικά το Φεβρουάριο. Εάν εκλεγεί νέος πρόεδρος, ο Σαμαράς μπορεί να συνεχίσει να κυβερνά μέχρι τον Ιούνιο του 2016. Σε διαφορετική περίπτωση πρέπει να πραγματοποιηθούν πρόωρες εκλογές».\nΗ Frankfurter Rundschau, τέλος, αναφέρει: «Με την ψηφοφορία ο Σαμαράς ελπίζει σε μια επιβεβαίωση της πολιτικής του στην ευρωκρίση. Τους επόμενους μήνες επίκεινται σκληρές διαπραγματεύσεις. Εάν ο υποψήφιος του Σαμαρά δεν λάβει την απαιτούμενη πλειοψηφία των 180 βουλευτών, θα πρέπει να πραγματοποιηθούν πρόωρες εκλογές».


ΓΩΝΙΕΣ: ΝΟΥΜΕΡΟ 46\nfotolabida1 30 Ιανουαρίου 2012 - 3:02 π.μ.\nΠΑΡΑ ΠΟΛΥ ΟΜΟΡΦΑ ΤΑ ΣΚΟΥΛΑΡΙΚΙΑ ΣΟΥ!!! ΣΟΥ ΕΥΧΟΜΑΙ ΝΑ ΒΡΕΙΣ ΠΟΛΥ ΓΡΗΓΟΡΑ ΤΟΝ ΓΑΤΟΥΛΗ ΣΟΥ!!\nΚΑΛΗ ΕΠΙΤΥΧΙΑ ΣΤΙΣ ΕΞΕΤΑΣΕΙΣ ΣΟΥ!!!!\nYris 30 Ιανουαρίου 2012 - 5:48 π.μ.\nΥπέροχα τα σκουλαρικάκια σου. Με το καλό να τελειώσεις τις εξετάσεις σου και να πάρεις το πτυχίο σου ααα ναι και να βρεις τον γατούλη σου!!!\nμαγδαληνιώ δια χειρος 30 Ιανουαρίου 2012 - 10:59 π.μ.\nΚαλώς σε βρήκα!Πολύ όμορφη εικόνα όντως!!!!Καλή επιτυχία στις εξετάσεις σου και γρήγορα με ένα γατούλη αγκαλιά!!!Φιλάκια.\nο παρατηρητης 1 Φεβρουαρίου 2012 - 3:59 π.μ.\nφωτολαμπιδα μου να εισαι καλα και παντα τοσο φωτεινη\nκαπου εκει εξω τιγηρνα ο αλητακος μου και θα ερθει να μου νιαουρισει να δεις που ψαχνει τον σκοπο\nο παρατηρητης 1 Φεβρουαρίου 2012 - 4:00 π.μ.\nυρις μου χαχα βρε βρε τι μου κανεις κουκλα; κοιτα αυτες οι εξετασεις ειναι πολυ πολυ παραξενες αλλα δεν σκαω ολα θα γινουν στην ωρα τους. βρε αυτος ο γατουλης μου ολο μου στελνει κατι μνμ οτι ερχετε και ολο αργει\nο παρατηρητης 1 Φεβρουαρίου 2012 - 4:01 π.μ.\nχειροποιητη μαγδα μου ελπιζω εσυ να εχεις ηδη τον γατουλη σου για να μου πεις πως ειναι η εμπειρια...οσο για τις εξετασεις θα σκισω αναμφιβωλλα το λεω για να το ελπισω.\npurpleleath 1 Φεβρουαρίου 2012 - 7:38 π.μ.\nΚαλώς σε βρήκα! Πολύ όμορφα τα σκουλαρίκια! Έχω και μια αγάπη για το θέμα! Φιλάκια\nΣοφία 2 Μαρτίου 2012 - 10:43 π.μ.\nΠολύ όμορφα τα σκουλαρίκια σου, φλερτάρω τελευταια με την τεχνική του υγρου γυαλιού και οφείλω να ομολογήσω ότι ειναι καταπληκτική!\nο παρατηρητης 2 Μαρτίου 2012 - 11:04 μ.μ.\nσοφια μου να εισια καλα που ηρθες κανε την προσπαθεια σου και θα το καταχαρεις θα δεις\nαληθεια σου αρεσαν αυτα; ειναι τα αγαπημενα μου\nσαν γατουλα που ειμαι\nαγαπημενο μ χρωμα μωβ χαχα καλως ηρθες αληθεια σου αρεσουν οι γατουλες; εμενα η εικονα μ αρεσε και την εκανα για μενα την αγαπησα